'n Konkordaat is 'n bilaterale ooreenkoms tussen 'n soewereine staat en die sogenaamde "Heilige Stoel". Die Heilige Stoel is die sentrale bestuur van die Rooms-Katolieke Kerk, nl. die pous en die Roomse Kurie (die pous se bestuursapparaat). Verskeie lande het konkordate met die Heilige Stoel in plek, onder andere: Frankryk, Italië, Spanje, Pole en Oostenryk. 'n Konkordaat verleen tipies erkenning en voorregte aan die Rooms-Katolieke Kerk in 'n spesifieke land met betrekking tot sekulêre aangeleenthede wat 'n impak op die kerk se belange het. Onder andere oor belastings en die reg van 'n staat om die keuse van biskoppe binne sy gebied te beïnvloed. Van die belangrike konkordate was: die Konkordaat van Worms (1122) die Konkordaat van Wene (1448) tussen pous Nicolaas V en die Duitse koning Frederik III van Habsburg die Konkordaat van 15 Julie 1801 die Lateraanse Verdrag (1929) die Konkordaat van Rome (1933) die Konkordaat van 1953 met Francisco Franco in Spanje wat katolisisme tot staatsgodsdiens verhef Hierdie artikel is ’n saadjie.


Richardsbaai-lughawe (IATA-kode: RCB, ICAO: FARB) is 'n lughawe in Richardsbaai, Suid-Afrika. Dit word onafhanklik bestuur en is nie deel van die netwerk van groter lughawens wat deur die Airports Company South Africa (ACSA) bestuur word nie. Die lughawe word bestuur deur Indiza Airport Management, en is tans onder leiding van bestuurder Heila Trollip. Die lughawe is ook die tuiste van die enigste lugvaartonderhoudsmaatskappy in die Noord-Natal, Alton Aero Engineering. South African Express vlieg tans die enigste geskeduleerde vlugte van en na Richardsbaai, met 'n vloot Bombardier Q Series-vliegtuie. Teen laat 2011, na baie spekulasie, is bevestig dat die lughawe 'n groot opgradering sou ondergaan wat die lughawe se status tot internasionaal sou verhoog het. Die uitbreidingsprojek is egter uitgestel hangende 'n antwoord van die plaaslike dorp Mandlanzini, oor die kwessie van informele inwoners wat hulle in die pad van die beoogde aanloopbaanuitbreiding gevestig het. Die opgradering kom op 'n kritieke tyd, met South African Express se uitfasering van die Bombardier Q300-vliegtuie.


Die Slag van Renosterkop het op 29 November 1900 plaasgevind tydens die Tweede Vryheidsoorlog (Anglo-Boereoorlog). 'n Boeremag onder bevel van genl. Ben Viljoen behaal 'n oorwinning oor 'n Britse mag onder bevel van generaalmajoor Arthur Paget. Die slag het plaasgevind op 'n koppie genaamd Renosterkop (ook Rhenosterkop) sowat 30 km noord van Bronkhorstspruit. Die Britte was vasberade om 'n Boerekommando, onder bevel van Viljoen, uit te wis wat noordoos van Pretoria bedrywig was. Vir dae was daar toevallige skermuselinge tussen die twee magte. Viljoen het toe besluit om homself in te grawe op die reeks heuwels om en op die groot heuwel Renosterkop. Op 27 November verneem hy dat 'n Britse mag van 5000 man hom nader. Hy stuur 'n verkenningmag uit terwyl die res van sy manskappe hulle ingrawe oor 'n front van 5 km. Hy het slegs 500 man tot sy beskikking gehad. Hy ook twee kanonne gehad, 'n Maxim Nordenfeldt 15-ponder en 'n Kruppkanon. Die 15-ponder was nie in 'n goeie toestand nie en daar was slegs 14 rondtes ammunisie vir die Krupp oor.


Flash Gordon is 'n album van Queen wat in 1980 vrygestel is. Flash’s Theme – 3:29 In the Space Capsule (The Love Theme) – 2:42 Ming’s Theme (In the Court of Ming the Merciless) – 2:40 The Ring (Hypnotic Seduction of Dale) – 0:57 Football Fight – 1:28 In the Death Cell (Love Theme Reprise) – 2:24 Execution of Flash – 1:05 The Kiss (Aura Resurrects Flash) – 1:44 Arboria (Planet of the Tree Men) – 1:41 Escape from the Swamp – 1:43 Flash to the Rescue – 2:44 Vultan’s Theme (Attack of the Hawk Men) – 1:12 Battle Theme – 2:18 The Wedding March – 0:56 Marriage of Dale and Ming (And Flash Approaching) – 2:04 Crash Dive on Mingo City – 1:00 Flash’s Theme Reprise (Victory Celebrations) – 1:23 The Hero – 3:31 Hierdie artikel is ’n saadjie. Voel vry om Wikipedia te help deur dit uit te brei.


James Walter Christy (gebore 1938) is 'n Amerikaanse sterrekundige. Op 22 Junie 1978 ontdek hy dat die dwergplaneet Pluto 'n natuurlike satelliet het. Hy maak die ontdekking terwyl hy by die Amerikaanse Vloot se sterrewag werk en noem die maan 'n rukkie daarna Charon. Die naam bly nie-amptelik, totdat dit in 1986 deur die IAU (Union astronomique internationale) aanvaar is. Christy merk dat Pluto 'n effense bult aan die een kant het terwyl hy 'n vergroting van 'n fotografiese plaat van die dwergplaneet bestudeer. Hierdie plaat is as "swak" gemerk, omdat die verlengde (uitgetrekte) beeld van Pluto aan 'n gebrek aan onbehoorlike belyning toegeskryf is. Christy het egter opgemerk dat slegs Pluto verleng is, maar die sterre in die agtergrond was nie. Christy het vroeër dubbele sterre by die sterrewag gefotografeer, wat hom laat dink het dat die foto op die plaat dalk 'n metgesel van Pluto kon wees. Nadat hy beelde uit die sterrewag se argief van sover terug as 1965 bestudeer het, kom hy tot die gevolgtrekking dat die bult inderdaad 'n maan was.


Canthium is 'n plant genus wat hoort tot die familie Rubiaceae. Hierdie genus is een van die groter genera met vyftien spesies. Bosdoringklipels (Canthium inerme) Fluweelklipels (Canthium gilfillanii) Klipels (Canthium mundianum) Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Canthium en Kew Wikimedia Commons het meer media in die kategorie Canthium. Wikispecies het meer inligting verwant aan Canthium Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Ladysmith is die tweede oudste gemeente van die Nederduitse Gereformeerde Kerk in die provinsie KwaZulu-Natal asook in die NG Kerk se Sinode van KwaZulu-Natal. Dit is ook een van die 60 oudste gemeentes in die hele Kerk. Tydens en ná die Groot Trek het 'n aantal lede van die NG Kerk hulle in die distrik Kliprivier gevestig. In daardie stadium was daar nog net een NG gemeente in die kolonie Natal, naamlik Pietermaritzburg, wat in 1839 gestig is. Die Afrikaanse bevolking in Natal het tot in die 20ste eeu baie stadig toegeneem sodat die gemeente Durban met sy stigting in 1913 slegs die sewende in die Tuinprovinsie was. Ná die Tweede Vryheidsoorlog (1899 tot 1902) en veral ná die totstandkoming van die Unie van Suid-Afrika het baie Afrikaners na Natal en veral Durban verhuis, ook die rede waarom die ou gemeente Port Natal in 1913 as Durban herstig is, die eerste nuwe gemeente in dié provinsie in die 20ste eeu.


Liverpool John Lennon-lughawe (IATA-kode: LPL, ICAO: EGGP) is 'n lughawe wat noordwestelike Engeland, veral Liverpool, bedien. Die lughawe lê ongeveer 12 km suidoos van die stadsentrum. Die lughawe is in 2002 na John Lennon herdoop. easyJet Flybe Ryanair Wizz Air nats-uk.ea.it.com (en) liverpoolairport.com – die lughawe se amptelike webwerf


Rahima Moosa (* 14 Oktober 1922, † 29 Mei 1993) was ′n lid van die Transvaalse Indiërkongres en later die African National Congress (ANC). Sy is wel-bekend vir haar rol in die nasionale optog van vroue op 9 Augustus 1956. Moosa was ook ′n vakbondverteenwoordiger vir die Cape Town Food and Canning Workers Union. Rahima Moosa is op 14 Oktober 1922 by die Strand, Kaapstad in die Unie van Suid-Afrika gebore. Sy het na Hoërskool Trafalgar toe gegaan. Nadat Rahima en haar tweelingsuster Fatima oor die apartheidsregering geleer het, het hulle in politiek aktief geword. In 1943 word sy ′n vakbondverteenwoordiger vir die Cape Town Food and Canning Workers Union. In 1951 trou Rahima met haar Kameraad Vryheidsvegter Dr. Hassen “Ike” Mohamed Moosa. Hulle het dieselfde jaar by Johannesburg gekom. In Johannesburg word Moosa lid van die Transvaal Indiërkongres en later die ANC. In 1955 het Moosa 'n belangrike rol in die Congress of the People gespeel. Terwyl Moosa in Augustus 1956 met haar dogter Natasha swanger was, het sy die nasionale optog van vroue gelei.


Interface Builder is ’n programmatuurontwikkelingstoepassing vir Apple se Mac OS X bedryfstelsels. Dit is deel van die Apple Developer-ontwikkelaarsgereedskap genaamd Xcode (voorheen Project Builder). Interface Builder stel Cocoa- en Carbon-ontwikkelaars in staat om koppelvlakke vir toepassings te maak deur ’n grafiese gebruikerskoppelvlak te gebruik. Die gevolglike koppelvlak word geberg as ’n .nib-lêer (kort vir NeXT Interface Builder) of meer onlangs as ’n .xib-lêer. Interface Builder is ’n afstammeling van die NeXTSTEP ontwikkelingsagteware van dieselfde naam. ’n Weergawe van Interface Builder is ook gebruik in die ontwikkeling van OpenStep-programmatuur en ’n soortgelyke instrument genaamd Gorm bestaan vir GNUstep. Op 27 Maart 2008 is ’n gespesialiseerde iPhone-weergawe van Interface Builder vrygestel saam met die iPhone POP Beta 2 sodat koppelvlakke vir iPhont-toepassings geskep kon word. Sedert Xcode 4 bestaan Interface Builder nie meer as ’n afsonderlike toepassing nie en die funksionaliteit van Interface Builder is in Xcode ingebou. Interface Builder het sy eerste verskyning in 1986 gemaak toe dit in Lisp geskryf is vir ExperLisp deur ExperTelligence.


Room is 'n suiwelproduk wat saamgestel is uit die hoë-bottervetlaag bo-op melk voor homogenisering. In nie-gehomogeniseerde melk styg die vet, wat minder dig is, uiteindelik tot bo. By die industriële produksie van room word hierdie proses versnel deur die gebruik van sentrifugeerders in sogenaamde "afromers". In baie lande word room in verskillende grade verkoop, afhangende van die totale bottervetinhoud. Room kan ook gedroog word tot 'n poeier vir verskeping na afgeleë markte. Room wat van melk afgeskei is mag "soet room" genoem word om dit te onderskei van weiroom afgeskep van wei, 'n byproduk in die maak van kaas. Weiroom het 'n laer vetinhoud en 'n sout- of kaassmaak. Dit word ook gebruik in 'n groot verskeidenheid van voedselprodukte. Room vervaardig van melk van beeste (veral Jersey beeste) wat op natuurlike weiding loop, bevat dikwels 'n natuurlike karotenoïed. Dit is 'n pigment wat voorkom in die plante wat hulle eet en gee die room 'n effense geel skynsel, vandaar die benaming geel- en witroom.


Skoonma-se-tong (Sansevieria trifasciata) is 'n spesie in die genus Sansevieria in die divisie van bedeksadiges (blomdraende plante, Angiospermae) in die koninkryk van plante (Plantae) en is inheems aan tropiese Afrika. Dit word as huisplant aangewend; die plant blom egter selde binnenshuis, maar is 'n mooi plant vir die kantoor. Daar is twee subspesies: Sansevieria trifasciata laurentii en Sansevieria trifasciata hahnii. Laasgenoemde kan bont ook wees. Die plante groei net so goed in die son as in redelike donker plekke. Die plante is uniek omrede hulle droë lug verkies. Hulle verkies temperature van 10°C tot 24°C. Suid-Afrikaanse Huisplante Zoë Golbert 1987 ISBN 0 86977 525 1 Wikimedia Commons het meer media in die kategorie Skoonma-se-tong. Wikispecies het meer inligting verwant aan Skoonma-se-tong Hierdie artikel is ’n saadjie. Voel vry om Wikipedia te help deur dit uit te brei.


Cro-Magnon (kroʊˈmænyən) is ’n naam wat gebruik word vir die vroegste moderne mense (vroeë Homo sapiens sapiens) van die Europese Laat-Steentydperk. Wetenskaplikes verkies deesdae die term Europese Vroeë Moderne Mense (EVMM) bo "Cro-Magnon", wat nie enige amptelike taksonomiese status het nie omdat dit nie na ’n subspesie of ’n argeologiese fase of kultuur verwys nie. Die vroegste bekende oorblyfsels van Cro-Magnon-agtige mense is volgens radiokoolstofdatering sowat 43 000 jaar oud. Die Cro-Magnon-mens is die voorouer van moderne Europeërs. Hulle was robuus gebou en sterk. Die lyf was gewoonlik swaar en stewig met sterk spiere. Die voorkop was redelik regaf en nie skuins soos die Neanderdallers s’n nie, en hulle het net effense wenkbroukaste gehad. Die gesig was kort en breed. Nes ander mense het hulle ’n prominente ken gehad. Die breinkapasiteit was sowat 1 600 cm3, groter as die gemiddelde vir die moderne mens. Navorsing het getoon die verskille tussen die Cro-Magnon-mens en die moderne mens is nie groot genoeg om dit ’n aparte naam te gee nie.


Die Mauritiaanse roepee (valutateken: ₨; ISO 4217 kode: MUR) is die plaaslike geldeenheid van Mauritius. Die roepee is in die lewe geroep deur wetgewing in 1876. Die roepee is gekies as gevolg van massiewe invloei van die Indiese roepee tydens volgehoue Indiese immigrasie na Mauritius. Die Mauritiaanse roepee is in 1877 ingestel ter vervanging van die Indiese roepee, pond sterling en die Mauritiaanse dollar, met die Mauritiaanse roepee gelyk aan een Indiese roepee of 'n halwe Mauritiaanse dollar. Die pond was 10¼ roepees werd op daardie tydstip. Die Mauritiaanse geldeenheid was ook in die Seychelle gesirkuleer tot 1914, toe dit vervang is deur die Seychelle roepee teen gelyke waarde. In 1934 is die Mauritiaanse roepee gekoppel aan die Britse Pond sterling wat die verbintenis met die Indiese roepee vervang het, teen die koers van 1 Roepee = 1 shilling 6 pennies (die koers waarteen die Indiese roepee ook gekoppel was). Hierdie koers, gelykstaande aan 13 ⅓ rupees = £ 1, is tot 1979 volgehou. In 1877 is munte vir die 1, 2, 5, 10 en 20 sent bekendgestel, met die laer drie waardes in koper en die hoër twee silwer.


Barnet kan na een van die volgende plekke verwys: Barnet, 'n streek in noordelike Londen, Barnet-distrik, 'n distrik (borough) in Groter-Londen, Barnet, Vermont, 'n dorp in die Amerikaanse deelstaat Vermont.


Volgens verskeie kleurskemas word Islamitiese groen as volg voorgestel: Lys van kleure


Staalblou is 'n grys skakering van blou kleur. Die eerste opgetekende gebruik van staalblou as 'n kleurnaam in Engels was in 1817. Volgens verskeie kleurskemas word staalblou as volg voorgestel: Lys van kleure


Dactyloptena is 'n genus van visse in die familie van Helmknorhane (Dactylopteridae). Spesies wat aan die genus behoort is inheems aan die Indiese en Stille oseaan. Die genus is vir die eerste keer in 1908 deur Jordan & Richardson wetenskaplik beskryf. Daar is tans ses erkende spesies in die genus: Dactyloptena gilberti Snyder, 1909 Dactyloptena macracantha (Bleeker, 1855) Helmknorhaan (Dactyloptena orientalis) (G. Cuvier, 1829) Dactyloptena papilio J. D. Ogilby, 1910 Ster-helmknorhaan (Dactyloptena peterseni) (Nyström, 1887) Dactyloptena tiltoni Eschmeyer, 1997 Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Froese, Rainer, en Daniel Pauly, eds. (2012). Spesies van Dactyloptena in FishBase. Desember 2012-weergawe. Hierdie artikel is ’n saadjie. Voel vry om Wikipedia te help deur dit uit te brei.


Grootfonteinlughawe (IATA-kode: GFY, ICAO: FYGF) is 'n lughawe wat Grootfontein bedien, 'n stad in die Otjozondjupa-streek van Namibië. Die lughawe is ongeveer 4 km (2 myl) suid van die sentrum van Grootfontein. Dit was voorheen 'n operasionele militêre lugmagbasis van die Suid-Afrikaanse Lugmag. Die lughawe lê op 'n hoogte van 1 413 m (4 636 voet) bo seevlak. Dit het twee geteerde aanloopbane, nommer 26/8 meet 3 560 meter by 45 meter (11 680 vt × 148 vt) en 17/35 meet 1 040 m × 30 m (3 412 vt × 98 vt). Air Namibia — Windhoek Eros-lughawe; Katima Mulilo-lughawe; Rundu-lughawe, Rundu Ingangshek na die Grootfontein Logistieke Basis, April 1989. 'n C-5B Galaxy voor terwyl 'n C-130 Hercules in die verte teen die oggendson opstyg 'n Britse Bedford 4x4 word uit 'n militêre vliegtuig gelaai Werkers kyk hoe 'n C-5B Galaxy land Lughawe-inligting vir FYGF van DAFIF (Oktober 2006) "Afstand en rigting van Grootfontein na lughawe". WikiMapia (in Engels).


Die Parlementsgebou van Hongarye (Hongaars: Országház, [ˈorsaːkhaːz]) is geleë in Boedapest, en is die amptelike setel van die Hongaarse regering. Dit het meer as 19 jaar geneem om te bou, en is in 1904 voltooi. Die Parlementsgebou is aan die Donau geleë en tydens die Oostenryks-Hongaarse Monargie opgerig. Die gebou, wat 96 m hoog en 268 m lank is, is nog steeds die grootste in Hongarye en die grootste gebou in Boedapest. (en) "Parliament". Budapest Info. 4 Maart 2015. Geargiveer vanaf die oorspronklike op 13 September 2015. Besoek op 29 April 2016. "23. emelet - Budapest". Szeretlek Magyarorszag [I Love Hungary] (in Hongaars). 2015. Geargiveer vanaf die oorspronklike op 3 Februarie 2019. Besoek op 29 April 2016. Wikimedia Commons het meer media in die kategorie Parlementsgebou (Hongarye). (hu) www.parlament.hu - Die gebou se amptelike webwerf Koördinate: 47°30′25″N 19°2′44″O / 47.50694°N 19.04556°O / 47.50694; 19.04556


Indiese geel (Engels: Indian yellow) is die kleur van een of ander ding. Volgens verskeie kleurskemas word Indiese geel as volg voorgestel: Lys van kleure


Rooibruin is 'n kleur. Dit word dikwels as soogdiere se pelskleur en voëls se verekleur aangedui. Volgens verskeie kleurskemas word rooibruin as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Navajowit is 'n kleur, 'n oranje tintsel van wit of pastel oranjegeel, en kry sy naam van die ooreenkoms met die agtergrondkleur van die Navajo-landsvlag. Die naam "Navajowit" word gewoonlik slegs gebruik wanneer daar na verf verwys word. Sedert die 1970's tot die 1990's was dit, saam met die kleur "been", een van die standaardbinnenshuise verfkleure wat in baie huurhuise en veral woonstelkomplekse in die Verenigde State van Amerika gebruik is, omrede, soos die kleur "been", vlekke van sigaretrook of vingerafdrukke nie maklik uitgewys word nie. In onlangse jare het dit aansien verloor teen ander skakerings van beige, grys, en pastelkleure. In 1987 is die kleur "Navajowit" in die X11-kleurlys ingesluit, wat na die uitvinding van die wêreldwyeweb in 1991, bekend staan as die X11-kuberkleure. Volgens verskeie kleurskemas word Navajowit as volg voorgestel: Lys van kleure


Liggroen is die ligte skakering van die kleur groen. 'n Goeie voorbeeld hiervan is die Sultana, 'n pitlose druiwesoort. Volgens verskeie kleurskemas word liggroen as volg voorgestel: Lys van kleure


Die Buikdoring (Acacia luederitzii var. retinens) is 'n boom endemies aan Afrika. In Engels staan die boom bekend as Belly thorn. Alfabetiese lys van Suid-Afrikaanse bome Wikimedia Commons het meer media in die kategorie Buikdoring. Wikispecies het meer inligting verwant aan Buikdoring


Die Siberiese kraton of Angaraland is in die hartjie van Siberië geleë en beslaan die huidige Sentraal-Siberiese Plato. Dit is ’n uiters antieke kraton wat voor die Perm-periode ’n aparte kontinent, Siberia, gevorm het. Sowat 2,5 miljard jaar gelede het die Siberiese kraton saam met die Kanadese Skild deel uitgemaak van die kontinent Arktika. Sowat 1,1 miljard jaar gelede het dit deel geword van die superkontinent Rodinië, totdat laasgenoemde sowat 750 miljoen jaar gelede verbrokkel het. Die kraton het toe deel van die kleiner superkontinent Protolaurasië geword. Sowat 600 miljoen jaar gelede het Protolaurasië deel geword van die groot suidelike superkontinent Pannotië, maar sowat 50 miljoen jaar later het beide Pannotië en Protolaurasië verdeel en die kontinente Laurentia, Baltica en Siberia geword. Siberia was ’n aparte kontinent deur die Vroeë Paleosoïkum totdat dit tydens die Karboon-periode met die kleiner kontinent Kazachstanië gebots het. Nog ’n botsing met Baltica tydens die Perm het gelei tot die vorming van die superkontinent Pangea en die Siberiese Trappe. Pangea het tydens die Jura opgebreek, hoewel Siberia en Laurasië aaneengebly het. Laurasië het tydens die Kryt geleidelik verbrokkel en Siberia het deel gebly van die huidige noordoostelike Eurasië.


Louis le Grange (gebore 16 Augustus 1928, Ladybrand; † 25 Oktober 1991, Potchefstroom) was 'n prokureur, Suid-Afrikaanse politikus en 'n lid van die Nasionale Party. Le Grange word in 1966 tot die Parlement verkies vir die kiesafdeling Potchefstroom (1966-1991). Hy sluit by die kabinet aan in 1975, as adjunkminister van Inligting (1975–1978), Binnelandse Sake en Immigrasie (1975-1978), asook Openbare Werke (1978) tydens die bewind van John Vorster. Later word hy bevorder tot Minister van Toerisme en Openbare Werke (1978–1979), Gevangenisse (1979–1980), Polisie (1979–1982) en Wet en Orde (1982–1986) in die verskeie kabinette van Eerste Minister PW Botha. Hierna val die eer hom te beurt om as Speaker van die Parlement op te tree (1987–1991). Hy is aan 'n hartaanval oorlede in Potchefstroom, in die ouderdom van 64. 'n Hoofstraat wat noordwaarts uit Potchefstroom loop is na hom vernoem. Beeld koerant, 28 Oktober 1991, getiteld: "Louis le Grange het gesterf soos hy geleef het tussen vriende" Hierdie artikel is ’n saadjie.


Farrarmere is 'n voorstad in Benoni, Gauteng. Volgens die 2011-sensus het Farrarmere 'n bevolking van 11 975 gehad, waarvan 78,7% Blankes was. Engels (63,0%) en Afrikaans (27,7%) is die grootste huistale. Northmead Rynfield Lakefield 2011-sensus (Farrarmere) Hierdie artikel is ’n saadjie. Voel vry om Wikipedia te help deur dit uit te brei.


Dr. Frank Quint was Suid-Afrika se eerste bruin ambassadeur. Hy is in 1987 deur pres. P.W. Botha as SA se ambassadeur in die Nederland aangestel en beklee die pos tot in 1990. Frank James Lloyd Quint is op 10 April 1921 op Worcester gebore. Hy was die jongste van twee broers. Sy pa, Samuel, was 'n skrynwerker en sy ma, Lenie, 'n huisvrou. Na afloop van sy studies aan die Wesley-onderwyskollege in Kaapstad begin hy in 1942 sy loopbaan as onderwyser op Steinkopf in die Namakwaland. Hy was die eerste persoon wat 'n doktorsgraad in opvoedkunde aan die Universiteit van Wes-Kaapland verwerf het. Hy was ook die eerste bruin rektor van die Hewat-onderwyserskollege in Athlone. Quint was onder meer lid van die SAUK-raad en 'n stigterslid van die Staatsdiensliga. Hy het ook etlike jare lank rubrieke vir Die Burger en Rapport geskryf. Op 12 Januarie 1987 begin Quint sy ampstermyn as Suid-Afrika se eerste bruin ambassadeur in Nederland. Met sy vertrek noem hy dat hy sy familiegeskiedenis wil gaan navors: "Die eerste Quint, 'n vrou, het op 16 Desember 1658 hier aan wal gestap.


Ds. Daniel Bosman (Wellington, Kaapkolonie, 26 September 1857 - Bellville, 3 April 1930) was 'n Suid-Afrikaanse leraar wat 44 jaar lank in vyf gemeentes van die Nederduitse Gereformeerde Kerk gearbei het. Sy laaste gemeente en die een waarin hy die langste (24 jaar) gestaan het, was die NG gemeente Durbanville. Daniel Bosman het sy eerste onderwys aan die bekende Blaauwvallei-skool by sy geboortedorp ontvang en sy voorbereidende studie aan die ou Stellenbosse Kollege deurgemaak, waarna hy sy teologiese studie in 1883 aan die Kweekskool op Stellenbosch voltooi het. Sy eerste gemeente was Willowmore van 1884 tot 1888 waar hy die opvolger was van ds. Adriaan Hofmeyr en die voorganger van ds. Jan Andries Beyers. Van laasgenoemde jaar tot 1895 was ds. Bosman leraar van die NG gemeente Mosselbaai en daarna van 1895 tot 1899 die tweede leraar van die destydse Nieuwe Kerk, in later jare bekend as die gemeente Tamboerskloof. Van die eerste jaar (1899) van die Tweede Vryheidsoorlog was hy leraar van die Vrystaatse gemeente Boshof, waar hy gebly het tot hy in 1904 'n beroep aangeneem het na die NG gemeente Durbanville.


Horace Walpole, 4de Graaf van Orford (soms ook Horatio Walpole, * 24 September 1717, † 2 Maart 1797) was 'n Engelse kunshistorikus, skrywer, intellektueel, antikwaar en politikus van die Whig-party. Hy word tans veral verbind met Strawberry Hill House, die huis wat hy vir homself in Twickenham suidwes van Londen laat bou het en waar hy die Gotiese boustyl enkele dekades voor sy Victoriaanse opvolgers laat herleef het, asook sy Gotiese roman The Castle of Otranto. Naas hierdie boek, wat van Walpole die vader van Gotiese fiksie gemaak het, berus sy literêre reputasie op sy Letters wat van groot sosiale en politieke belang is. Horace Walpole was die seun van die eerste Britse premier, Sir Robert Walpole, 'n neef van admiraal Lord Nelson se grootmoeder. Aangesien hy kinderloos gebly het, het sy baronie na sy neef met dieselfde van oorgegaan wat die nuwe Graaf van Orford geword het.


Olaf Andresen (1902–1985) was 'n Duitsgebore Afrikaanse liedjieskrywer, komponis en uitgewer van bladmusiek. Hy is bekend vir die Heidelied, My Hart Verlang Na Die Boland en die liedere van verskeie weermag-eenhede. Hy het sy komposisies by sy eie musiekdrukkery, Melotoongolwe Musiekuitgewers, laat druk en versprei. Hans Olaf Waldemar Rüdiger Emmerich Felix Januarius Andresen is op 14 Januarie 1902 in Berlyn in Duitsland gebore en vestig hom in 1931 in Suid-Afrika. Hy raak in 1939 verloof aan Martha Dittrich, 'n Afrikaanse meisie van Deense oorsprong. Met die uitbreek van die Tweede Wêreldoorlog is hy in die Leeukop-gevangenis geïnterneer omdat hy 'n lid van die Ossewa Brandwag was en Duitsland in die oorlog gesteun het. Ná agt maande ontsnap hy op 6 Julie 1941 met die hulp van sy verloofde uit die interneringskamp. Hy was daarna vir elf maande in Suid-Afrika voortvlugtend. In hierdie tyd het hy onder andere marse vir die Ossewa Brandwag onder die skuilnaam Andries Cilliers gekomponeer. Daarna vlug hulle na Mosambiek en is daar getroud. Gedurende die tyd loof die regering van genl. Jan Smuts 'n beloning van 500 pond uit vir enigeen wat hom lewendig of dood sou uitlewer.


ICD10 Hoofstuk II omvat gewasse, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes C00 tot D48. Hierdie artikel is ’n saadjie. Voel vry om Wikipedia te help deur dit uit te brei. WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


Sebastian Bieniek (gebore in Czarnowasy, Pole, 30 Maart 1975 - 09 Februarie 2022) is ‘n Duitse filmdirekteur, kunsskilder, fotograaf en skrywer. Op die ouderdom van 13, twee maande voor die val van die Berlynse muur, het Sebastian tesame met sy ma en twee ouer susters vanuit Pole na Wes-Duitsland gevlug. Na ‘n onstuimige skoolloopbaan, verlaat hy vroeg die skool en word onder andere as ‘n bouhandlanger opgelei. Naas sy werk skilder hy steeds. Sy eerste skilderye begin hy in 1994 om in die dorp van Celle uit te stal. Hoofsaaklik hou hy homself besig met studies oor tendense in kunsgeskiedenis soos ekspressionisme, impressionisme, kubisme asook surrealisme selfs met 'n effense neiging tot minimalisme. Dit is sigbaar in sy selfportret „Möchtegernselbstportrait“ van 1995. Gedurende hierdie tyd word Sebastian Bieniek in die BBK (Federale Vereniging van Kunstenaars "Bundesverband Bildender Künstler") aanvaar as die jongste lid van hierdie Nedersaksiese vereniging en begin om ook in ander stede uit te stal. In 1996 begin hy te studeer aan die Freie Kunst Hochschulde vir Beeldende Kuns in Brunswyk onder Prof. Horst Gläsker.


Stedum (Gronings:Steem) is ’n dorp in die munisipaliteit Eemsdelta in die provinsie Groningen in Nederland. Tot 1990 het Stedum sy eie munisipaliteit gehad. Die dorp het 'n kerk uit die 13de eeu. Die kerk word beskou as een van die mooiste voorbeelde van die romanogotiek, 'n boustyl wat veral in die provinsie Groningen voorkom. Hierdie artikel is ’n saadjie. Voel vry om Wikipedia te help deur dit uit te brei.


Die Boeing 787 Dreamliner is 'n langreik, medium-grootte, wyeromp, tweemotorige stralervliegtuig ontwikkel deur Boeing Commercial Airplanes. Sy variante verskaf sitplek aan 210-330 passasiers. Boeing sê dat dit die maatskappy se brandstofdoeltreffendste vliegtuig en die wêreld se eerste groot vliegtuig is om saamgestelde materiale te gebruik as die primêre materiaal in die konstruksie van 'n vliegtuig. Die 787 is ontwerp om 20% meer brandstofdoeltreffend te wees as die 767 wat dit vervang. Die Dreamliner se onderskeidende kenmerke sluit in elektriese vlugbeheerstelsels, 'n vierpaneel voorruit, geraas-vermindering chevrons op sy enjingondels, en 'n gladder neuskontoer. Dit deel 'n gemeenskaplike tipe gradering met die groter Boeing 777 Twinjet, sodat gekwalifiseerde vlieëniers albei modelle mag bedryf, te danke aan verwante ontwerpfunksies. Die vliegtuig se aanvanklike benaming was 7E7, voor die naamsverandering in Januarie 2005. Die eerste 787 is op 'n bekendstellingseremonie op 8 Julie 2007 onthul by Boeing se Everett-monteerfabriek. Teen dié stadium was daar reeds 677 op bestelling, meer bestellings van bekendstelling tot uitrol as enige vorige wyeromp vliegtuig. Teen Oktober 2013 het die 787-program 982 bestellings gehad van 58 kliënte, met "International Lease Finance Corporation" (ILFC) die grootste getal op bestelling.


Kappa (hoofletter Κ, kleinletter κ) is die tiende letter van die Griekse alfabet. In die Griekse numeriese stelsel het dit 'n waarde van 20. Die Latynse K en die Cyrilliese К is van die Griekse kappa afkomstig. Hierdie artikel is ’n saadjie. Voel vry om Wikipedia te help deur dit uit te brei.


Kenia Airways is die vlagdraer-lugredery van Kenia. Die maatskappy is in 1977 gestig ná die ontbinding van East African Airways. Die redery se hoofkantoor is in Embakasi, Nairobi geleë, met sy spilpunt by Jomo Kenyatta Internasionale Lughawe. Die lugredery was 'n volfiliaal van die regering van Kenia tot in April 1995, waarna dit in 1996 geprivatiseer is, die eerste Afrika-vlagdraer om dit suksesvol te doen. Kenia Airways is tans 'n openbare-private-vennootskap. Die grootste aandeelhouers is die regering van Kenia (29,8%) en KLM, wat 'n 26,73%-belang in die maatskappy hou. Die res van die aandele word deur private eienaars gehou; die aandele word op die Nairobi Effektebeurs, die Dar-es-Salaam Effektebeurs en die Ugandese Sekuriteitebeurs verhandel. Kenia Airways word as een van die voorste Sub-Sahara-operateurs beskou. In Januarie 2013 beklee die redery die vierde posisie onder die top tien in Afrika volgens sitplekbesetting, na die Suid-Afrikaanse Lugdiens, Ethiopian Airlines en EgyptAir. Die lugredery is 'n volle lid van "SkyTeam" sedert Junie 2010, en is ook 'n lid van die Afrika-lugrederyvereniging sedert 1977.


Djoser was ’n Egiptiese farao van die 3de Dinastie tydens ’n tydperk bekend as die Ou Koninkryk en die stigter van dié era. Hy was ook bekend onder sy Hellenistiese name Tosorthros (deur Manetho) en Sesorthos (deur Eusebius). Hy was die seun van Chasechemwi en koningin Nimaethap, maar dit is nog nie heeltemal duidelik of hy sy pa se direkte troonopvolger was nie. Sommige lyste noem ’n koning Nebka voor hom, maar aangesien daar probleme is om dié naam met enige bestaande Horusname te laat klop, hang daar ’n vraag oor die opvolging. Die kalksteen-standbeeld van Djoser, nou in die Egiptiese Museum in Kaïro, is die oudste bekende lewensgroot Egiptiese standbeeld. Dit is in 1924–1925 tydens uitgrawings gevind. In sommige inskripsies word hy Netjerichet ("goddelik van liggaam") genoem. Latere bronne het bevestig Netjerichet en Djoser is dieselfde persoon. Sommige lyste noem Netsjerophes of Nebka as die eerste heerser van die 3de Dinastie, maar die meeste Egiptoloë glo nou Djoser het die dinastie gestig en dat Nebka tussen Djoser en Hoeni hoort.


Müller-Thurgau is 'n wit druiwesoort wat vars en ligte wyne oplewer. Om regs- en bemarkingsredes word na die kultivar ook as Rivaner verwys. Müller-Thurgau is 'n taamlik jong kultivar wat in 1882 deur die Switserse wynnavorser Hermann Müller (1850–1927), wat aan die Duitse navorsingsinstituut Geisenheim in die Rheingau verbonde was, gekweek is. Sy naam is afgelei van Müller se van en sy Switserse geboortekanton, Thurgau. Die kultivar word tans op 42 000 hektaar wingerd verbou en maak van Müller-Thurgau die suksesvolste nuutgekweekte kultivar ter wêreld. Een van Müller se oorspronklike steggies het in Wädenswil in Switserland bewaar gebly. Meer onlangse genetiese ondersoeke het gestaaf dat Müller sy sukses met 'n kruising van Riesling en Madeleine royale behaal het. In die Switserse navorsingsinstituut te Wädenswil is Müller se nuwe kultivar verder ontwikkel en in 1913 na hom vernoem. Die sinoniem Rivaner is 'n afkorting van Riesling en Silvaner, twee kultivars wat oor 'n lang tydperk as die genetiese "ouers" van Müller-Thurgau beskou is. "Deutsches Weininstitut: Müller-Thurgau (Rivaner)". Geargiveer vanaf die oorspronklike op 6 Julie 2014.


Louis Lodewickus Barend Esterhuizen (1955-) is 'n bekroonde Afrikaanse digter en boekwinkelbestuurder vir Protea Boekhuis op Stellenbosch. Saam met sy vrou, die digter Marlise Joubert, is hy die stigterslid van die webblad Versindaba. Hy is ook verantwoordelik vir die gewilde 'Bekgevegte', waar digters met mekaar meeding met impromptu verse. Louis Lodewickus Barend Esterhuizen is op 30 Augustus 1955 op Welkom in die Vrystaat gebore, waar sy pa na vele omswerwinge ’n mynwerker op die goudvelde was. Kort na sy geboorte verhuis sy ouers na Rhodesië, waar sy pa ’n tabakboer word. Hy bring sy eerste skooljare by sy ouma in Philippolis in die Suid-Vrystaat deur en gaan dan na Bothashof, ’n N.G. Kerkskool in Salisbury. In 1966 keer sy ouers terug na die Vrystaatse Goudvelde en hy voltooi sy laerskoolopleiding aan die Volkskool Virginia en matrikuleer dan in 1973 aan die Hoërskool Hentie Cilliers op Virginia. Hierna studeer hy vanaf 1974 verder aan die Universiteit van die Oranje-Vrystaat in Bloemfontein en behaal in 1976 die B.A.-graad en in 1978 die Hoër Onderwysdiploma.


Rhabdodontidae was ’n familie ornitopode-dinosourusse van die Kryt-periode. Die rabdodontides het baie gelyk soos groot, robuuste hipsilofodonte, met diep skedels en kakebene. Hierdie artikel is ’n saadjie. Voel vry om Wikipedia te help deur dit uit te brei.


10 m 3 m      Tyrannosaurus rex      Tarbosaurus bataar      Albertosaurus sarcophagus      Daspletosaurus torosus      Gorgosaurus libratus Tarbosaurus ("angswekkende akkedis") was ’n genus Tyrannosauridae-dinosourusse wat sowat 70 miljoen jaar gelede tydens die Laat Kryt-periode in Asië voorgekom het. Fossiele is in Mongolië ontdek en brokstukke in China. Hoewel ’n paar spesies al genoem is, erken paleontoloë net een, T. bataar. Sommige kenners beskou dit as ’n Asiatiese verteenwoordiger van die Noord-Amerikaanse genus Tyrannosaurus. Tarbosaurus en Tyrannosaurus stem baie ooreen, as hulle nie taksonomiese sinonieme is nie. Sommige wetenskaplikes meen Alioramus, ook van Mongolië, is Tarbosaurus se naaste verwant. Soos die meeste bekende tirannosourides was die tarbosourus ’n groot tweevoetige roofdier wat tot 6 ton geweeg en sowat 60 groot tande gehad het. Dit het ’n unieke sluitmeganisme in sy onderkaak gehad en die kleinste voorpote in vergelyking met die res van sy liggaam van alle tirannosourides. Hy was in sy welige habitat aan die bopunt van sy voedselketting en het moontlik ander groter dinosourusse soos Saurolophus of Nemegtosaurus gejag. Daar is tientalle fossiele gevind, insluitende verskeie volledige skedels en skelette.


'n Leenwoord is 'n woord wat vanuit een taal in 'n ander taal opgeneem is. Die woord is dus van 'n ander taal "geleen" eerder as om 'n nuutskepping daarvoor op te maak. Leenwoorde behou soms hulle vreemde spelling as dit in 'n taal opgeneem word. Pas op om nie leenwoorde met leenvertaling (email word vertaal as e-pos) of basterwoorde (samestellings van leenvertalings of verafrikaanste leenwoorde) te verwar nie. Woorde soos "bakkie", "boomslang" en "apartheid" is voorbeelde van Afrikaanse woorde wat in ander tale as 'n leenwoord opgeneem is. Engelse leenwoorde word soms in informele Afrikaans gebruik. Voorbeelde hiervan is woorde soos: cool, gross, tissue en nice. Soms word Afrikaanse spelreëls selfs op sulke woorde toegepas, soos cool, cooler, coolste (trappe van vergelyking). Leenwoorde uit Engels: Speaker (in die parlement) Whisky Township Leenwoorde uit Frans: Tantieme (outeursaandeel) déjà vu cliché voilà croissant baguette Leenwoorde uit Italiaans lawa scenario solo opera soprano spaghetti pizza pasta lasagne broccoli diva ballerina duo Pistachio casino mafia riviera propaganda paparazzi malaria graffiti cappuccino Leenwoorde uit Japanees: sushi origami karate judo tsunami tofu wasabi zen haiku koi Samurai Ninja Leenwoorde so nodig soos sout op 'tjips'[dooie skakel], Die Burger, 29 Februarie 1994 Hierdie artikel is ’n saadjie.


Die Tweede Opiumoorlog (1856–1860), ook bekend as die Tweede Anglo-Chinese Oorlog, Tweede Chinese Oorlog, Pyloorlog en Anglo-Franse Ekspedisie na China was ’n oorlog tussen enersyds die Britse Ryk en die Tweede Franse Keiserryk en andersyds die Qing-dinastie van China. Die geveg was om soortgelyke redes as die Eerste Opiumoorlog geveg. “Tweede Oorlog” en ”Pyloorlog” word albei in geskrifte gebruik. “Tweede Opiumoorlog” verwys na een van die Britse strategiese doelwitte: die wettiging van die opiumhandel, die uitbreiding van handel in Asië, die oopstel van die hele China vir Britse handelaars en die vrystelling van buitelandse invoere van interne deurvoerbelasting. Die “Pyloorlog” verwys na die naam van ’n vaartuig wat die beginpunt van die konflik geword het. Historici debatteer oor die belangrikheid van die opiumfaktor in die oorlog. In die 1850’s het imperialisme vinnig toegeneem. Sommige gedeelde doelwitte van Westerse magte was die uitbreiding van hul oorsese markte en die oprigting van nuwe hawens om by aan te doen. Die Franse Verdrag van Huangpu en die Amerikaanse Wangzia-verdrag het albei klousules bevat vir die heronderhandeling van die verdrae na 12 jaar.


Rolene Strauss (gebore 22 April 1992) is ’n skoonheidskoningin van Bloemfontein wat in 2014 as Mej. Suid-Afrika en Mej. Wêreld gekroon is. Sy is op Volksrust gebore en het haar skoolloopbaan daar voltooi (aan die Hoërskool Volksrust). Sy het haar mediese studie einde 2017 aan die Universiteit van die Vrystaat voltooi. Rolene het in 2000 op agtjarige ouderdom die kroning van Jo-Ann Strauss as Mej. Suid-Afrika beleef. Sy het gedroom van die dag dat sy self die kroon sou kon dra. Die twee skoonheidskoninginne is nie verwant aan mekaar nie. In 2011 het sy in die topvyf geëindig tydens die Mej. SA-wedstryd, maar Melinda Bam het die titel verower. In 2014 was sy een van die 12 finaliste wat aan die werklikheidsreeks Pad na Mej. Suid-Afrika deelgeneem het. In Maart 2014 is sy in die Sun City Superbowl as Mej. Suid-Afrika gekroon. Sy het ’n platinumkroon en ’n prys van R1,3 miljoen gewen. In haar aanvaardingstoespraak het sy gesê sy gaan haar toespits op gesondheidsvraagstukke en bygevoeg: "Ons is tot soveel meer in staat wanneer ons gesond is, liggaamlik, verstandelik en emosioneel."


Theodor Seitz (12 September 1863 - 28 Maart 1949) was die laaste Goewerneur van Duits-Suidwes-Afrika. Hy is in Seckenheim, Duitsland gebore. Nadat hy aangesluit het by koloniale diens word hy in 1895 distriksbeampte in die Kameroen. In 1900 word hy aangestel in die Departement Kolonies in Berlyn en in 1907 as Goewerneur van Kameroen. In 1910 word hy Goewerneur van Duits-Suidwes-Afrika tot 1915 met die oorgawe aan die Suid-Afrikaanse magte by Khorab. Lys van Goewerneurs van Suidwes-Afrika Ensiklopedie van Suidelike Afrika; Eric Rosenthal; 1967 Wikimedia Commons het meer media in die kategorie Theodor Seitz. Hierdie artikel is ’n saadjie. Voel vry om Wikipedia te help deur dit uit te brei.


Korean Air Lines Co., Ltd., handeldrywend as Korean Air, is die vlagdraer en grootste lugredery van Suid-Korea, met sy hoofkwartier in Gonghang-dong, Gangseo-gu, Seoel, Suid-Korea. Korean Air se internasionale passasiersafdeling en verwante filiaalvragafdeling bedien saam 130 stede in 45 lande, terwyl die binnelandse afdeling 20 bestemmings bedien. Dit is een van die top 20 lugrederye in die wêreld in terme van passasiers vervoer en is ook onder die top internasionale vraglugrederye. Incheon Internasionale Lughawe dien as Korean Air se internasionale spil. Korean Air het ook 'n satelliet-hoofkwartier op Incheon. Dit is aangewys as Asië se beste lugredery deur "Business Traveler"-lesers in 2012. Tatiana Rokou (13 Desember 2012). "Seoul voted "Best International Meetings Destination" for 2012" (in Engels). Geargiveer vanaf die oorspronklike op 20 Junie 2017. Besoek op 18 Februarie 2013.


Die biogenetiese wet is ontwikkel deur Ernst Haeckel. Dit is die idee dat embrioniese ontwikkeling (ontogenese) 'n kortlikse herhaling van evolusionistiese ontwikkeling (filogenese) is. Hiervolgens het Haeckel geïmpliseer dat 'n organisme tydens embrioniese ontwikkeling deur stadiums gaan wat met die volwasse vorms van sy evolusionistiese voorgangers ooreenstem. As voorbeeld, Haeckel het besef dat mense op 'n stadium voor hulle gebore splete in hul nek het. Hierdie splete lyk baie soos die kiewe in volwasse visse. Later ontwikkel die fetus 'n stert en mense word soms selfs met sterte gebore. Haeckel se gevolgtrekking was dat mense, tydens hul evolusie, eers in die water gelewe het en op 'n stadium sterte gehad het. Dit word vandag aanvaar dat die menslike embrio leidrade oor sy ontwikkeling bevat, maar die verhouding is nie naastenby so direk as wat Haeckel voorgestel het nie. Biogenese Abiogenese Vir meer oor hom, kyk Ernst Haeckel Hierdie artikel is ’n saadjie. Voel vry om Wikipedia te help deur dit uit te brei.


Incheon Internasionale Lughawe (IATA-kode: ICN, ICAO: RKSI) (Koreaans: 인천 국제 공항) is die grootste lughawe in Suid-Korea, die primêre lughawe in diens van die Seoel Nasionale hoofstadgebied, en een van die grootste en besigste lughawens ter wêreld. Die Internasionale Lughaweraad het dit vir sewe jaar agtereenvolgens (2005-2012) aangewys as die beste lughawe in die wêreld. Die lughawe het 'n gholfbaan, 'n spa, private slaapkamers, ysskaatsbaan, 'n kasino, binnenshuise tuine en 'n museum van die Koreaanse kultuur. Die lughawebestuur beweer dat die gemiddelde vertrektyd slegs 19 minute duur (die wêreldwye bedryfsgemiddeld is 60 minute) en aankoms slegs 12 minute (gem. 45 minute wêreldwyd), dit maak dit een van die vinnigste lughawens in die wêreld vir doeaneverwerking. Die belastingvrye winkelsentrum is ook deur Business Traveler as die wêreld se beste aangewys vir drie jaar agtereenvolgens in 2012. Incheon Internasionale Lughawe beweer ook dat dit net 'n 0,0001% verkeerde-hanteringskoers vir bagasie het.


Mickey Rooney (23 September, 1920 – 6 April, 2014), gebore in New York, was 'n Amerikaanse akteur en verhoogkunstenaar. Sy regte naam was Joe Yule Junior. Hy het in meer as 200 rolprente opgetree en verskeie toekennings ingepalm, onder andere 'n Oscar, 'n Golden Globe en 'n Emmy-toekenning. Hy is op 6 April 2014 op 93-jarige ouderdom oorlede. Rooney het in talle rolprente gespeel, om enkeles te noem: Babes in Arms, 1939 The Human Comedy, 1943 The Bold and the Brave, 1956 Breakfast at Tiffany's, 1961 The Black Stallion, 1980 Sugar Babies, 1980 Bill, 1981 Bill: On His Own, 1983 The Adventures of the Black Stallion, 1991 Amptelike webtuiste Wikimedia Commons het meer media in die kategorie Mickey Rooney. Hierdie artikel is ’n saadjie. Voel vry om Wikipedia te help deur dit uit te brei.


Gaeltacht (Iers: [ˈɡeːl̪ˠt̪ˠəxt̪ˠ]] of [ˈɡeːl̪ˠhəxt̪ˠ]; meervoud: Gaeltachtaí) is die Ierse term vir 'n Ierssprekende streek. In die Republiek van Ierland word die term gebruik om na enige of alle distrikte te verwys wat deur die regering amptelik as merendeels Ierssprekend erken word, dit wil sê waar 'n meerderheid van die bevolking Iers as huistaal praat. Hierdie distrikte is vir die eerste keer in die vroeë jare van die Ierse Vrystaat amptelik erken nadat die Gaelic Revival of Iers-Gaeliese Herlewingsbeweging die publiek se aandag op die inheemse Keltiese taal gevestig het. Die Ierse regering het vervolgens verskeie pogings onderneem om die herlewing van Iers en sy gebruik in die openbare lewe te bevorder. Tans bedreig die verminderde gebruik van Iers die bestaande grense van Ierse taalgebiede. Webster's Dictionary – definisie van Gaeltacht Peter A. Maguire: Language and Landscape in the Connemara Gaeltacht. In: Journal of Modern Literature, herfs 2002, jaargang 26, uitgawe 1, bl. 99-107


Die Namibiese Onafhanklikheidsoorlog, wat van 1966 tot 1990 geduur het, was 'n guerrilla-oorlog wat die nasionalistiese Suidwes-Afrikaanse Volks-Organisasie en andere teen die Suid-Afrikaanse apartheidsregering geveg het. Dit was nou verweef met die Suid-Afrikaanse Grensoorlog. Suid-Afrika het geadministreer wat destyds nog bekend gestaan het as Suidwes-Afrika, sedert dit die Duitse gebied tydens die Eerste Wêreldoorlog verower het en aansluitend 'n Volkebondmandaat gekry het om die gebied te administreer. In 1966 het die Verenigde Nasies se algemene Vergadering, die opvolger van die Volkebond, Suid-Afrika se mandaat om Suidwes-Afrika te regeer ingetrek en verklaar dat dit onder direkte VN-administrasie sal wees. Suid-Afrika het geweier om hierdie besluit te erken en het voortgegaan om die gebied de facto te administreer. Op 26 Augustus 1966 het guerillamagte van die SWAPO met 'n aanval teen die Suid-Afrikaanse Weermag in Omugulugwombashe begin. Dit was die eerste gewapende geveg tydens die Namibiese stryd vir onafhanklikheid. In herdenking van die dag, is die 26 Augustus 'n openbare vakansiedag in Namibië. Dit is deur die Verenigde Nasies erken as Namibië Dag, maar Namibiërs verwys daarna as Heldedag.


Högni Reistrup (ook geskryf as Høgni Reistrup) is 'n sanger en musikant van Tórshavn in die Faroëreilande. Sy musikale invloede sluit Radiohead, Depeche Mode, en The Cure in. Hy het 'n agtergrond in klassieke musiek wat tussen 2007 en 2010 uit sy werke duidelik blyk. Snitte soos "Friðsæla stund" van die album Hugafar á ferð en "Náttarvöka" van die album Trý fet frá tilveruni dra duidelike kenmerke van klassieke musiek. In sy loopbaan tree hy op in Denemarke, Duitsland, Engeland, die Faroëreilande, en Skotland. Reistrup se platekontrak is met die onafhanklike Faroëse uitgewer Tutl. Reistrup stel in die noordelike somer van 2007 sy debuutalbum onder die titel Hugafar á ferð vry. Die eerste enkelspeler vanaf hierdie album bereik eerste posisie op die Faroëreilande se trefferlys. Sy tweede album, Trý fet frá tilveruni, is op 1 Maart 2010 vrygestel. Die album is in die Faroëreilande opgeneem en in Dublin (Ierland) gemeng. Reistrup se derde album heet Samröður við framtíðina en is op 18 November 2011 vrygestel. Die album is in die Faroëreilande opgeneem en in Reykjavík (Ysland) deur Styrmir Hauksson gemeng.


Grettir se saga (ook bekend as Grettla, Grettis saga of die saga van Grettir die Sterke) is 'n Yslandse saga oor die lewe van die banneling Grettir Ásmundarson. Die saga is een van Ysland se beroemdste en word ook as een van daardie land se mooiste sagas beskou. Die verhaal is deur 'n onbekende outeur êrens gedurende die dertiende of veertiende eeu geskryf. Die handelinge uit dergelike verhale dateer gewoonlik tussen die einde van die negende tot in die elfde eeu, en gaan gewoonlik oor sake soos stryd, eer, aansien, en mag. In hierdie opsig is Grettir se saga ietwat van 'n afwyking. Hierdie saga handel oor 'n historiese persoon, en die verhaal is op 'n baie realistiese manier geskryf. Die hoofkarakter kom nie net teen sy menselike opponente te staan nie, maar die verloop van sy lewe word veral deur die bemoeienisse van bonatuurlike wesens bepaal. Die resultaat hiervan is dat Grettir die grootste deel van sy volwasse lewe as 'n banneling deurbring. Grettir is 'n geweldige sterk man en ken skaars vrees (behalwe vir die donker).


Die Suid-Afrikaanse parlementsverkiesing van 1929 het op 12 Junie 1929 plaasgevind. Tydens die verkiesing is 148 verteenwoordigers vir die Volksraad van Suid-Afrika verkies. Die Nasionale Party onder leiding van generaal Barry Hertzog wen die verkiesing met 'n volstrekte meerderheid. Samewerking tussen die Nasionale Party en die Arbeidersparty in die Pakt-regering word egter voortgesit en twee ministers word uit die Arbeidersparty aangestel. Weens 'n skeuring in die Arbeidersparty is slegs agt van hulle politici vir die parlement verkies, waarvan slegs 4 in die regering gedien het. Die Suid-Afrika-wet van 1909 maak voorsiening vir 'n Afbakeningskommissie om die grense van die kiesafdelings te definieer. Die verteenwoordiging per provinsie, onder die vyfde verslag van 1928, word in die tabel hieronder uiteengesit. Die syfers in hakies is die aantal kiesafdelings in die vorige (1923) afbakening. As daar geen syfer tussen hakies is nie, het die aantal onveranderd gebly. Daar was 461 820 geregistreerde kiesers, waarvan 347 924 gestem het. Daar is nie 'n amptelike syfer vir die aantal bedorwe stemme bekend nie. "Elections in South Africa". African Elections Database (in Engels).


Ornithomimosauria, of die ornitomimosouriërs ("voëlnabootser-akkedisse"), ook bekend as "volstruis-dinosourusse", was teropode-dinosourusse wat ’n effense ooreenkoms met die moderne volstruis getoon het. Hulle was vinnige omnivore of herbivore van Laurasië (nou Asië, Europa en Noord-Amerika) en Afrika uit die Kryt-periode. Die groep het in die Vroeë Kryt hul verskyning gemaak en tot die Laat Kryt oorleef. Die ornitomimosourusse se skedels was klein, met groot oë en relatief lang, slank nekke. Sommige primitiewe spesies het tande gehad, maar die meeste het tandlose snawels gehad. Die voorpote was lank en slank en het kragtige kloue gehad. Die agterpote was lank en kragtig, met ’n lang voet en kort, sterk tone wat in hoefagtige kloue geëindig het. Hulle was moontlik van die vinnigste dinosourusse en nes ander selurosouriërs het hulle vere eerder as skubbe gehad. British Museum (Natural History): Ostrich Dinosaurs Sciencedirect.com


Jorge Luis Borges Argentynse skrywer, essayis en digter Handtekening Gebore 24 Augustus 1899 in Buenos Aires, Argentinië Oorlede 14 Junie 1986 in Genève, Switserland Literêre stroming Fantastiese literatuur Jorge Francisco Isidoro Luis Borges ([ˈxorxe ˈlwis ˈβorxes] luister (hulp·inligting); * 24 Augustus 1899; † 14 Junie 1986) was 'n Argentynse kortverhaalskrywer, essayis, digter, vertaler en bibliotekaris. Sy literêre werk sluit 'n groot aantal fantastiese verhale, gedigte en kortverhale in, net soos filosofiese werke. In twee van sy bekendste boeke, Ficciones en El Aleph, wat in die 1940's verskyn het, is versamelings van kortverhale waarin die storielyne deur gemeenskaplike motiewe soos drome, doolhowe, biblioteke, spieëls, fiksionele skrywers, filosofie en godsdiens met mekaar verweef is. Die literatuurkritikus Ángel Flores het in Borges se werk 'n nuwe literêre genre gesien wat hy as "magiese realisme" beskryf het – 'n nuwe styl waarmee Borges die heersende realisme en naturalisme in die literatuur verwerp het. Flores noem Borges se Historia universal de la infamia as sleutelwerk in dié verband. Ander kritici beskou Borges as 'n voorloper van magiese realisme.


Archaeopterygidae is ’n groep Maniraptora-dinosourusse wat in die Laat Jura-periode voorgekom het. In die meeste huidige klassifikasies bevat dit net een genus, Archaeopteryx. Hierdie artikel is ’n saadjie. Voel vry om Wikipedia te help deur dit uit te brei.


’n Takson is parafileties as die laaste gemeenskaplike voorsaat van al die lede van die groep tot die takson behoort, maar nie alle afstammelinge van die voorsaat nie. Parafiletiese taksons verskil van monofiletiese taksons, waar die groep die gemeenskaplike voorsaat en al die afstammelinge daarvan insluit, en van polifiletiese taksons, waar die meeste afstammelinge wel tot die groep behoort, maar nie die gemeenskaplike voorsaat self nie. Die klas Reptilia is ’n goeie voorbeeld van ’n parafiletiese takson. Dit bevat in die tradisionele, taksonomiese klassifikasie die skilpaaie, akkedisse, slange, tuataras, krokodille, dinosourusse en soogdierreptiele. Hulle het almal ’n gemeenskaplike voorsaat wat tradisioneel ook ’n reptiel was, maar voëls val nie in die klas nie, hoewel hulle ook uit reptiele ontstaan het. Al die afstammelinge van die gemeenskaplike voorsaat behoort dus nie tot Reptilia nie. In moderne taksonomie word daarna gestreef om waar moontlik slegs met monofiletiese taksons te werk. Die moontlikheid om die DNA van organismes te vergelyk, het die ontwikkeling van ’n nuwe klassifikasiestelsel versnel.


Tsjerkasi-oblast (Oekraïens: Черкаська область) is 'n oblast in sentrale Oekraïne. Die hoofstad van die oblast is Tsjerkasi. Tale (2001-sensus): Oekraïens (92,5%), Russies (6,7%), Wit-Russies (0,1%). Etniese verdeling (2001-sensus): Oekraïners (93,1%), Russe (5,4%), Wit-Russe (0,3%). Deelgebiede van Oekraïne Hierdie artikel is ’n saadjie. Voel vry om Wikipedia te help deur dit uit te brei.


Supersaurus ("super-akkedis") was ’n genus souropode-dinosourusse wat in 1972 deur Vivian Jones in Colorado, VSA, ontdek is. Die formasie waarin dit gevind is, dateer uit sowat 153 miljoen jaar gelede. Dit is een van die grootste dinosourusse wat uit goeiegehalte-oorblyfsels bekend is. Dit was sowat 33 tot 34 m lank. Turner, C.E. and Peterson, F., (1999). "Biostratigraphy of dinosaurs in the Upper Jurassic Morrison Formation of the Western Interior, U.S.A." Pp. 77–114 in Gillette, D.D. (red.), Vertebrate Paleontology in Utah. Utah Geological Survey Miscellaneous Publication 99-1. Lovelace, David M.; Hartman, Scott A.; Wahl, William R. (2007). "Morphology of a specimen of Supersaurus (Dinosauria, Sauropoda) from the Morrison Formation of Wyoming, and a re-evaluation of diplodocid phylogeny". Arquivos do Museu Nacional. 65 (4): 527–544. Hierdie artikel is ’n saadjie. Voel vry om Wikipedia te help deur dit uit te brei.


Pous Johannes Paulus kan na een van die volgende verwys: Pous Johannes Paulus I - gebore as Albino Luciani, pous van 26 Augustus 1978 tot 28 September 1978 Pous Johannes Paulus II - gebore as Karol Józef Wojtyła, pous van 16 Oktober 1978 tot 2 April 2005


LGBT-regte in Suid-Afrika Regte Burgerlike verbintenis • Selfdegeslaghuwelik Bekende persone Zoliswa Nkonyana • Simon Nkoli • Edwin Cameron • Pieter-Dirk Uys • Charl van den Berg • Zackie Achmat Kultuur Gayle • IsiNgqumo Gebeure Kaapstad Pride • Durban Pride • Johannesburg Pride • Soweto Pride Media Wrapped • Behind the Mask Ander Korrektiewe verkragting   Simon Nkoli was 'n Suid-Afrikaanse gay-, Vigs- en anti-apartheid-aktivis. Nkoli is in Soweto, Transvaal in 1957 gebore. Biografie Geargiveer 6 September 2006 op Wayback Machine (en) Hierdie artikel omtrent homoseksualiteit en LGBT-regte is ’n saadjie. Voel vry om Wikipedia te help deur dit uit te brei.


Juravenator was ’n genus klein teropode-dinosourusse wat sowat 151 of 152 miljoen jaar gelede voorgekom het in die gebied wat nou die Juraberge van Duitsland is. Dit is bekend van een fossiel van ’n jong dier. Juravenator was ’n klein, tweepotige dinosourus. Die holotipe is ’n jong dier van sowat 75 cm lank. Dit is eers in Compsognathidae geklassifiseer, maar verdere navorsing het getoon dit is eerder ’n basale lid van Maniraptora. Butler, R.J., and Upchurch, P. (2007). "Highly incomplete taxa and the phylogenetic relationships of the theropod dinosaur Juravenator starki." Journal of Vertebrate Paleontology, 27(1): 253-256.


Velddiepte in optika, veral in fotografie, verwys na die afstand tussen die naaste en verste voorwerp op ’n beeld wat lyk of dit in fokus is. Hoewel ’n lens op ’n spesifieke tyd net op een afstand presies kan fokus, neem die skerpte van die beeld geleidelik na albei kante af sodat die dowwer dele van die beeld binne die velddiepte nie onder normale omstandighede sigbaar is nie. Soms is dit nodig dat die hele beeld skerp moet wees en ’n groot velddiepte dus nodig is. In ander gevalle is ’n kleiner velddiepte doeltreffender omdat dit die hoofvoorwerp beklemtoon en die voor- of agtergrond verdof. In kinematografie word ’n groot velddiepte dikwels "diep fokus" genoem en ’n klein velddiepte "vlak fokus". Verskeie faktore soos die voorwerp, beweging, afstand tussen die kamera en voorwerp, fokuslengte, die gekose f-nommer en die formaatgrootte beïnvloed wanneer ’n dowwigheid merkbaar word. Die kombinasie van fokuslengte, die afstand vanaf die voorwerp en formaatgrootte bepaal die vergroting by die film/sensorvlak. Die velddiepte word bepaal deur die vergroting van die voorwerp op die film/sensorvlak en die gekose lensopening of f-nommer.


Darron Paul Nell (gebore op 3 Augustus 1980 in Uitenhage) is 'n Suid-Afrikaanse rugbyspeler, wat vir die Oostelike Provinsie-Kings speel. Hy het seniorrugby begin speel vir die Vrystaat Cheetahs in die 2003 Vodacombeker en bly by die Cheetahs tot 2008. Hy maak 66 plaaslike verskynings, sowel as tien wedstryde vir die Cheetahs in Superrugby. Hierna het hy by die Franse Top 14-span Castres aangesluit vir die 2008-09 en 2009-10 Top 14 seisoene en speel dertig wedstryde daar. Hy keer in 2010 terug na Suid-Afrika om vir die Port Elizabeth-gebaseerde span van die Oostelike Provinsie-Kings in die Eersteliga Curriebeker te speel. Hy het ook die Southern Kings in die 2009 Britse en Ierse Leeus se toer na Suid-Afrika en die 2011 IRR Nasies-kompetisie verteenwoordig. In 2013 is hy in die Kings se groep vir die 2013 Superrugbyseisoen gekies. Hy het sy Superrugby-debuut vir die Kings in hul tweede wedstryd van die kompetisie teen die Sharks gemaak, maar loop die res van die seisoen mis a.g.v. 'n besering. Hy keer terug vir die laaste vier wedstryde van die seisoen en begin albei wedstryde teen die Stormers en die Bulls.


Lambeosaurus, of die Lambeosourusse ("Lambe se akkedis"), was ’n genus dinosourusse van die familie Hadrosauridae. Hulle het 76 miljoen tot 75 miljoen jaar gelede tydens die Laat Krytperiode in Noord-Amerika voorgekom. Hulle het soms op twee en soms op vier pote geloop en was plantvreters. Hulle het ’n hol kam op die kop gehad wat in die bekendste spesies soos ’n handbyl gelyk het. Hulle het soos ander lede van Hadrosauridae gelyk. Hulle het ’n lang stert gehad, met vier vingers aan die voorpote en drie tone aan elk van die agterpote. Die genus se bekendste spesie is L. lambei. Horner, John R.; Weishampel, David B.; Forster, Catherine A (2004). "Hadrosauridae". In Weishampel, David B.; Dodson, Peter; Osmólska, Halszka (reds.). The Dinosauria (2de uitg.). Berkeley: University of California Press. pp. 438–463. ISBN 0-520-24209-2. "Lambeosaurus lambei Facts". Carnivora. 7 Januarie 2012. http://carnivoraforum.com/topic/9329358/1/. Besoek op 19 November 2013.


Henodus chelyops was ’n spesie seereptiele van die uitgestorwe orde Placodontia. Dit het in die Laat Triasperiode voorgekom en fossiele daarvan is in Tübingen, Duitsland, ontdek. Dit was sowat ’n meter lank. Hierdie artikel is ’n saadjie. Voel vry om Wikipedia te help deur dit uit te brei.


'n Dilofosourus is 'n dinosourus. Hierdie artikel is ’n saadjie. Voel vry om Wikipedia te help deur dit uit te brei.


Koreaceratops, of die koreakeratopse, was 'n genus van plantvretende dinosourusse. Hulle het tydens die Kryt-periode in die gebied van die huidige Korea voorgekom. Hierdie artikel is ’n saadjie. Voel vry om Wikipedia te help deur dit uit te brei.


Die Klas MB Mallet-stoomlokomotief is gebruik deur die Suid-Afrikaanse Spoorweë en in diens gestel in 1910 om swaar vragte op die KwaZulu-Natal hooflyn te trek. Daar was vyf lokomotiewe deur die Amerikaanse maatskappy American Locomotive Company gebou. Hulle is soortgelyk aan Klas MA maar het 'n groter stoomketel gehad en kon meer steenkool dra. Die lokomotiewe is in 1924 uit diens gestel. Wikimedia Commons het meer media in die kategorie Klas MB Mallet-stoomlokomotief. Holland, D.F. (1972). Steam Locomotives of the South African Railways, Volume 2: 1910-1955 (1st ed.) pp. 13-14. ISBN 978-0-7153-5427-8. South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig Paxton, Leith & Bourne, David: Locomotives of the South African Railways. pp. 84-85. Struik. Kaapstad. ISBN 0 86977 211 2


Die Klas MC Mallet-stoomlokomotief is gebruik deur die Suid-Afrikaanse Spoorweë en in diens gestel in 1912 om swaar vragte op die KwaZulu-Natal hooflyn te trek. Daar was tien lokomotiewe deur die Britse maatskappy North British Locomotive Company gebou. Hulle is soortgelyk aan Klas MB, toegerus met Walschaerts-klepratwerk en was nie toegerus met 'n superverhitter nie. Die lokomotiewe is in 1934 uit diens gestel. Klas MC-1 is dieselfde lokomotief as Klas MC maar is toegerus met superverhitters wat hulle vermoë aansienlik verbeter het. Daar was 12 lokomotiewe van die klas gebou deur North British Locomotive Company in 1914. Hulle het diens gedoen op die KwaZulu-Natal hooflyn, Kaapse Middellande en die Hexrivier-spoorwegpas. Die lokomotiewe is in 1939 uit diens gestel. Wikimedia Commons het meer media in die kategorie Klas MC Mallet-stoomlokomotief. Holland, D.F. (1971). Steam Locomotives of the South African Railways, Volume 1: 1859-1910 (1st ed.). Newton Abbott, Devon: David & Charles. pp. 21-22. ISBN 978-0-7153-5382-0. Paxton, Leith & Bourne, David: Locomotives of the South African Railways. p. 85. Struik. Kaapstad. ISBN 0 86977 211 2


'n Drieriemsgalei of trireem (afgelei van Latyn: triremis, "met roeispane op drie vlakke;" τριήρης triērēs, letterlik "drie-roeier") was 'n antieke seevaartuig en 'n soort galei wat deur die antieke maritieme beskawings van die Middellandse See gebruik is, veral die Fenisiërs, antieke Grieke en Romeine. Die drieriemsgalei het sy naam te danke aan die drie rye roeispane, wat met 'n manskap per spaan beman is. Die vroeë weergawe van die galei het uit die pentekontor of vyftigroeier ontstaan, 'n antieke oorlogskip wat weerskante met 'n enkelry van 25 spane (d.w.s. 'n dubbelbankboot) toegerus was, asook uit die bireem (διήρης, diērēs), 'n oorlogskip met twee banke roeiers, waarskynlik van Feniciese oorsprong. Die benaming dieres word nie voor die Romeinse era aangetref nie, en dit moet aanvaar word dat die term pentekontor ook die tweevlak-weergawe ingesluit het. As skip was dit vinnig en beweeglik, en dit was die toonaangewende oorlogskip van die Mediterreense seë tydens die 7de tot 4de eeue v.C., waarna die groter quadrireme en quinquereme dit grootliks oorskadu het.


In Egiptiese mitologie, spesifiek die Heliopolitaanse tradisie, was Benben die heuwel wat uit die oerwaters, Noe, verrys het en waarop die skeppergod, Atoem, gerus het. Die Benben-steen is die boonste steen van ’n Egiptiese piramide. Dit hou ook verband met die obelisk. In die Piramidetekste word Atoem self soms "heuwel" genoem. Daar word gesê die heuwel het in ’n klein piramide verander wat geleë is in Annoe, waar Atoem hom ook bevind. Ander stede het hul eie mites oor die oerheuwel ontwikkel. In Memphis was die god Tatenen, ’n aardgod, die verpersoonliking van die oerheuwel. Die Benben-steen, wat na die heuwel genoem is, was ’n heilige steen in die Antieke Egiptiese tempel van Ra by Heliopolis. Dit was die plek waar die eerste strale van die son geval het. Dit was vermoedelik die prototipe van latere obeliske en die ontwerp van die boonste steen van piramides, die piramidion, is waarskynlik daarop gebaseer. Dit was waarskynlik verguld, sodat dit in die sonlig geblink het. Die piramidion is ook die Benben-steen genoem.


Die Panavia Tornado is 'n familie van tweemotorige, veranderbare-vlerkswiep vegvliegtuie, wat gesamentlik ontwikkel en vervaardig is deur Italië, die Verenigde Koninkryk en Wes-Duitsland. Daar is drie primêre Tornado variasies; die Tornado IDS vegter-bomwerper, die onderdrukker van vyandelike lugverdediging Tornado ECR (elektroniese bestryding/verkenning) en die Tornado ADV (lugverdedigingvariant) onderskepvliegtuig. Die Tornado is ontwikkel en gebou deur Panavia Aircraft GmbH ('n konsortium van drie lande) bestaande uit British Aerospace (voorheen British Aircraft Corporation), MBB van Wes-Duitsland, en Aeritalia van Italië. Sy nooiensvlug was op 14 Augustus 1974 en is in diens gestel in 1979-80. Sy veeldoelige rol stel dit in staat om verskillende vlote van vliegtuie te vervang tydens die aankoopproses van kontraklugmagte. Die Koninklike Saoedi Lugmag is die enigste uitvoeroperateur van die Tornado, bykomend tot die drie oorspronklike vennootnasies. 'n Drie-nasie opleiding- en evalueringseenheid wat vanaf RAF Cottesmore opereer, die Drienasies-Nasionale Tornado Opleidingsinstelling, het 'n vlak van internasionale samewerking tydens die produksiefase onderhou. Die Tornado is deur die Britse Lugmag, Italiaanse Lugmag en Koninklike Saoedi Lugmag tydens die Golfoorlog in 1991 gebruik, waarin die Tornado vele lae-hoogte indringende aanvalsmissies voltooi het.


Die tropiese huisgeitjie (Hemidactylus mabouia) is 'n reptiel en is die volopste geitjie in die Laeveld. Dit is inheems in Sub-Sahara Afrika en is ingevoer in Noord, Sentraal en Suid-Amerika. Die geitjie bereik 'n maksimum lengte, van snoet tot agterent, van 12,7 cm. Aangesien dit 'n nagdier is, het die geitjie baie groot oë, wat hy gebruik om sy prooi raak te sien in die donkerte. Die geitjie kan teen loodregte mure en oorhange opklouter deur spesiale aanpassings aan sy pote. Daar is kussinkies op sy tone wat bestaan uit klein haartjies (setae), wat in rye (lamellae) georden is. Hierdie haartjies gee hom die vermoë om so te klouter. Die geitjie kan laer temperature as ander reptiele verduur, wat hom die vermoë gee om snags aktief te wees en te jag. Hulle maak gulsig jag op naglewende vlieënde en kruipende insekte. Hulle wag gewoonlik naby ligte, waar hulle insekte vang wat aangetrokke is tot lig. Die geitjie se voedsel is wisselend. Dit sluit diere soos spinnekoppe, skerpioene, kakkerlakke, motte, likkewaan-agtiges en ander geitjies in.


Temitope Balogun (T.B.) Joshua (12 Junie 1963 – 5 Junie 2021), ook bekend as "Die Profeet", was 'n Christelike gebedsgeneser in Nigerië. Hy verwerf in die 1990's internasionale bekendheid vir die (soms spekulatiewe) genesings tydens dienste by sy tuiskerk, die Synagogue Church of All Nations (SCOAN) in Lagos. Sy kerk bedryf ook 'n TV-kanaal, genaamd Emmanuel.TV. Hy is in 2012 deur die tydskrif Africa Report as een van die 50 invloedrykste mense in Afrika aangewys. Volgens die Forbes-tydskrif was hy sowat R170  miljoen in 2014 werd. Temitope Balogun is op 12 Junie 1963 in Arigidi, Nigerië gebore. Volgens sy kerk se webtuiste was hy 15 maande lank in sy moeder se baarmoeder voordat hy in armoede gebore is. Hy het sy kerk in die laat 1980's met slegs agt lede gestig. Dit het sedertdien verstommend gegroei en takke is wêreldwyd opgerig (daar is selfs een in Suid-Afrika). Siekes van heinde en verre besoek sy kerk in die hoop om genesing te ontvang.


Oligargie (ὀλιγαρχία (oligarkhía); ὀλίγος (olígos), "min", en ἄρχω (arkho), "om te regeer of gebied") is 'n soort magstruktuur waarin mag effektief berus by 'n klein getal persone. Hierdie mense kan hul onderskei deur monargale of familiebande, rykdom, opvoeding, korporatiewe, godsdienstige of militêre beheer. Sulke state word dikwels beheer deur 'n paar toonaangewende families wat tipies hulle invloed van een geslag na die volgende oordra, maar oorerflikheid is nie 'n nodige voorwaarde vir die toepassing van hierdie term nie. Regdeur die geskiedenis was oligargieë dikwels tirannies, d.w.s. van publieke onderhorigheid of onderdrukking afhanklik vir hul voortbestaan, alhoewel ander weer gesien is as betreklik amikaal of diensvaardig. Aristoteles het hierdie term aangevoor as 'n sinoniem vir regering deur die rykes, waarvoor die eksakte term "plutokrasie" is. 'n Oligargie is nietemin nie altyd regering deur welgesteldes nie, aangesien oligarge bloot uit 'n bevoordeelde groep kan bestaan, en hoef, soos in die geval van 'n monargie, nie by wyse van welstand of bloedverwantskap tot mekaar verbind te wees nie.


Die Soetendalsvlei in die Strandveld by Bredasdorp is die grootste en mees suidelike natuurlike varswatermeer in Suid-Afrika. Die Nuwejaarsrivier loop van noordwes verby Elim in die Soetendalsvlei. Op sy beurt neem die Heuningnesrivier die vlei se water na sy mond in die De Mond-natuurreservaat. Die Strandveld lê 'n 30 tot 45m bo seevlak. In hierdie kusgebied is die Soetendalsvlei verreweg die grootste van 'n aantal vlak mere. Veral Voëlvlei, 'n paar kilometer na die noordweste, is die tuiste van verskeie soorte watervoëls. Ander panne in die vleilandgebied is Varkvlei, Soutpan, Waskraalvlei, Langpan, Brakpan, Melkbospan, Vispan en Zeekoeivlei. Dus is die hele gebied gewild onder voëlkykers. Die plaas Soetendalsvlei het 'n plaashuis wat dateer uit ongeveer 1816. Bekende Overbergse boere soos Reitz, Van Reenen, Van Breda, Joubert, Swart, Lourens en Albertyn het die eerste merinoskape in Suid-Afrika hier geteel. Dit is dus die geboorteplek van die Suid-Afrikaanse wolbedryf. Ook word daar met perde en koring geboer. In die vroegste tye is daar al in die riviere en mere visgevang. Ook die groot sandsteenblokke waarmee die Kaap Agulhasvuurtoring gebou is, kom van hier.


Die Pilanesberg (voorheen Pilandsberg) is 'n berg in die Noordwesprovinsie van Suid-Afrika. Die berg is 'n antieke vulkaniese struktuur, rond in vorm, wat oprys bokant plat omliggende vlaktes. Dit word gevorm deur drie konsentriese ringe of rantheuwels, waarvan die buitenste 'n deursnee van ongeveer 24 km het. Die Pilanesberg is 100 km noordwes van Pretoria geleë en sy grootste deel is ingesluit in 'n beskermde gebied bekend as die Pilanesbergwildreservaat. Die Elandsrivier vloei suid verby die Pilanesberg in 'n oostelike rigting. Daar is 'n aantal platinummyne reg op die rand van die kraterformasie geleë. Die naam "Pilanes" kom van 'n historiese Tswana-kaptein, genaamd Pilane. Humphrey, W.A. (1914). The Geology of the Pilandsberg and the Surrounding Country: An Explanation of Sheet 12 (Pilandsberg). Pretoria: Geological Survey, Department of Mines. p. 32. Kynaston, H., Humphrey, W.A. (1920). The Geology of the Northern Portions of the Districts of Marico and Rustenburg. Pretoria: Geological Survey, Department of Mines and Industries. Raper, R.E. Dictionary of Southern African Place Names.


Die Klas 11 is 'n tipe stoomlokomotief wat deur die Suid-Afrikaanse Spoorweë in die vorige eeu gebruik is. Die lokomotiewe is ontwerp deur P.A. Hyde om diens te verrig op die goederelyne van die Witwatersrand. Hyde het op daardie stadium vir die Sentraal-Suid-Afrikaanse Spoorweë gewerk. Ses-en-dertig lokomotiewe is afgelewer deur die North British Locomotive Company in 1904. Hulle was toegerus met Walschaerts-klepratwerk en superverhitters. Ongelukkig was die lokomotiewe baie swaar en moes vir 'n jaar lank wag vir brûe en spoorlyne om versterk te word alvorens hulle in diens gestel is. Hulle het aanvanklik op die Germiston - Witbanktrajek gewerk, maar hulle is in die 1940's oorgeplaas na Kimberley en Port Elizabeth totdat hulle uit diens onttrek is in 1975. SAR no. 942, voormalige CSAR no. 730, buite Witbank-stasie, April 1993 SAR no. 918, voorheen CSAR no. 706, Freegold no. 8, Beaconsfield, 25 Augustus 2007 SAR no. 944, voorheen CSAR no. 732, Freegold no. 6, Odendaalsrus, 29 Mei 2005 SAR no. 933, voorheen CSAR no. 721, Freegold no.


Die Areopagos, of Areopagus, afgelei van Areios Pagos (Ἄρειος Πάγος) is die "Rots van Ares", noordwes van die Akropolis, wat in klassieke tye gedien het as die hoë appèlhof vir kriminele en siviele sake in Athene. Ares sou hier, in 'n tipiese voorbeeld van 'n aetiologiese mite, deur die gode verhoor word vir die moord op Poseidon se seun Alirrothios. Die oorsprong van die naam is onduidelik. In Grieks beteken pagos groot rots, maar Areios kon afgelei wees van Ares of van die Eriniërs, aangesien 'n tempel gewy aan die Eriniërs aan die voet van die heuwel opgerig is, waar moordenaars by tye toevlug gevind het om van die gevolge van hul dade te ontkom. Later, het die Romeine na die rotsagtige heuwel verwys as "Marsheuwel", vernoem na Mars, die Romeinse god van oorlog. Die basiliek van Dionysios Areopagites is ook naby die Areopagos opgerig. In voorklassieke tye (voor die 5de eeu v.C.), was die Areopagos die raad van oues van die stad, soortgelyk aan die Romeinse Senaat.


Locomotion No. 1 (aanvanklik Active genoem) is 'n eertydse Britse stoomlokomotief wat vir die Stockton and Darlington Railway gebou is. Die stoomlokomotief is in 1825 deur George en Robert Stephenson se maatskappy, Robert Stephenson and Company vervaardig. Dit is op 27 September tydens die opening van Stockton & Darlington Railway gebruik, en was derhalwe die eerste stoomlokomotief wat 'n passasierstrein op 'n spoor getrek het. Op 1 Julie 1828 het die lokomotief se ketel by Aycliffe Lane-stasie ontplof, waartydens die bestuurder gesterf het. Soos die tegnologie gevorder het, het die ontwerp gou verouderd geraak. Locomotion No. 1 is herbou en was tot 1841 in diens, waarna dit deur 'n lokomotief met 'n stilstaande enjin vervang is. Die lokomotief word tans in Darlington se Railway Centre and Museum uitgestal. Die Beamish Museum het 'n werkende replika van die lokomotief. Die no. 1 lokomotief, genaamd 'Locomotion', vir die Stockton & Darlington Railway. Locomotion No. 1 word in Darlington tentoongestel, vanuit 'n vakansie-sketsboek, 1892. Replika van die lokomotief. Hewison, Christian H. (1983). Locomotive Boiler Explosions.


Die Suid-Afrikaanse Klas 14E van 1991 is 'n Suid-Afrikaanse elektriese lokomotief van die Spoornet-era. In 1990 het Spoornet ontvangs geneem van drie prototipe Klas 14E dubbelspanning elektriese hooflynlokomotiewe met 'n Bo-Bo-wieluitleg. Dit was die eerste dubbelspanning 3 kV DC en 25 kV AC lokomotiewe op Suid-Afrikaanse spoorlyne toe dit in 1991 in diens geplaas is. Hulle is in 1994 gevolg deur tien plaaslikvervaardigde Klas 14E1-lokomotiewe. In Januarie 1984 het die Suid-Afrikaanse Spoorweë (SAR) tenders ingewag vir ses prototipe Klas 14E lokomotiewe. Hierdie was bedoel om dubbelspanning 3 kV DC en 25 kV AC lokomotiewe te wees met selfstuur onderstelle en ten volle gesuspendeerde AC traksiemotors, met 'n 3800 kW kraglewering plus 400 kW om beskikbaar te wees vir die treindienste soos verwarming. Die maksimum snelheid moes ten minste 160 km/h wees met 'n maksimum asbelading van 22 ton. Slegs drie prototipe lokomotiewe is uiteindelik gebou en afgelewer in 1990. Die 3 kV DC/25 kV AC dubbelspanning Klas 14E-elektriese lokomotief is ontwerp deur die 50 c/s Groep wat bestaan uit SA Ateliers de Constructions electriques de Charleroi (ACEC) van België, AEG-Telefunken en Siemens van Duitsland, Alstom-Atlantique van Frankryk, en Brown Boveri van Switserland.


Barend Hendrik Strydom, ook bekend as die Wit Wolf, is 'n veroordeelde massamoordenaar. Hy het op 15 November 1988 op Strijdomplein in Pretoria met 'n 9mm Beretta-pistool op swartmense losgebrand. Tydens die voorval is sewe mense doodgeskiet en 'n verdere 15 gewond. Hy het vroeër ook 'n vrou in 'n oefenlopie ter voorbereiding vir die slagting doodgemaak en 'n ander beseer. Strydom was ten tye van die misdaad 23 jaar oud en het beweer dat hy die leier van die Wit Wolwe was. Die polisie het later bevind dis slegs 'n versinsel van sy verbeelding. Strydom het beweer dat hy 'n Christen is, en het lank nagedink en vir 'n aantal dae gebid voordat hy die misdaad gepleeg het. Hy het later beweer dat God geen teken aan hom gegee het om nie met sy planne voort te gaan nie. Hy is aanvanklik ter dood veroordeel, maar die Suid-Afrikaanse regering het in 1990 'n moratorium op die doodstraf geplaas. Op 28 September 1992 word hy deur president F.W. de Klerk as een van 150 politieke gevangenes vrygestel.


Die Indiese of Asiatiese olifant (Elephas maximus) is één van die drie nog lewende spesies olifante. Die spesie kom in Asië voor. Hulle is kleiner as die Afrika-olifante en kan ook makliker getem word. Mense het hulle oor die eeue as werksdiere ingespan. Dit is die nasionale dier van Indië. Daar is 5 subspesies van die olifant bekend: Elephas maximus indicus Elephas maximus maximus Elephas maximus sumatrensis Elephas maximus borneensis Elephas maximus asurus Wikimedia Commons het meer media in die kategorie Asiatiese olifant. Wikispecies het meer inligting verwant aan Asiatiese olifant Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van Irak (Arabies: علم العراق) is op 22 Januarie 2008 amptelik in gebruik geneem. Die vlag vertoon ’n horisontale driekleur in rooi, wit en swart met die takbir in groen Koefiese skrif op die middelste wit baan. Die kleurskema vir die vlae sedert 1963 word hieronder gelys: Die eerste vlag van moderne Irak was dié van die Koninkryk Irak en is in 1921 aanvaar. Dit was ’n swart-groen-wit horisontale vlag met ’n rooi trapesium (sommige variante het ’n driehoek) aan die vlagpaalkant en is geïnspireer deur die vlag van die Arabiese Opstand. Twee sewepuntige sterre op die driehoek het die twee vernaamste volke van die koninkryk, nl. die Arabiere en Koerde, voorgestel. Die ontwerp het ook die nuutingestelde Hasjemitiese Ryk (oorspronklik van Hejaz in die Arabiese Skiereiland) in Irak gereflekteer. Hulle het ’n leidende rol in die Arabiese Opstand gespeel. As sodanig was dit soortgelyk aan die Hasjemitiese Jordanië en die kortstondige Koninkryk Hejaz. Voor onafhanklikheid in Irak in 1932 is die vlag ook deur die Britse Mandaat van Mesopotamië gebruik. Vandag word dit deur pro-Hasjemitiese monargiste in Irak gebruik.


Spoorweë met 'n spoorwydte van 1067 mm (3 voet 6 duim) is die eerste keer gebou vir waens wat deur perde getrek is. Vanaf die middel-negentiende eeu word veel meer 3 vt 6 dm netwerke gebou in die Britse kolonies (ook die Kaapkolonie) en Japan. Teen die begin van die twintigste eeu het talle 3 voet 6 duim tramnetwerke die lig gesien. Daar is ongeveer 112 000 kilometer (70 000 myl) van 3 vt 6 dm se spore oor die wêreld gelê. Die hele nasionale spooruitleg in Suider-Afrika bestaan uit Kaapspoorwydte, met die uitsondering van 3 trajekte: Die Apple Express van Port Elizabeth-Humewoodstasie via die Gamtoosvallei na Avontuur in die Langkloof (smalspoor, 610 mm). Die verlate Banana Express (Alfred County Railway) van Port Shepstone na Harding, KwaZulu-Natal loop vir 122 kilometer op 2 voetspoor (610 mm). Die Gautrein tussen Johannesburg en Pretoria maak gebruik van standaardspoor (1 435 mm) vir beter stabiliteit teen hoë spoed.


Die Klas GH Garratt is 'n tipe stoomlokomotief van die Suid-Afrikaanse Spoorweë-era. In 1928 het die Suid-Afrikaanse Spoorweë twee Klas GH 4-6-2+2-6-4 "Double Pacific"-tipe passasiersweergawes van die Klas U Unie Garrattstoomlokomotief in diens geplaas. Die Klas GH, 'n swaar passasiersweergawe van die Klas U Unie Garratt, is ontwerp en gebou deur Maffei in München, Duitsland vir die Suid-Afrikaanse Spoorweë. Twee lokomotiewe is gelewer in 1928, genommer 2320 en 2321, en is by die Soutrivierwerke in Kaapstad in diens gestel. Hulle was verhit en het Walschaerts-klepratwerk en staaframe gehad. Dit word vermoed dat, indien dieselfde klassifikasiepraktyk as vir die Garratt en Mallet lokomotiewe gevolg is, dat die Klas U en die Klas GH moes aangewys gewees het as Klas UA en Klas UB onderskeidelik. Die feit is dat tydens die ontwerpfase van die twee Unie Garratt tipes, hulle aangewese klassifikasieletters in die gereelde Garrattreeks was as Klas GH en GJ. Toe bestellings by die vervaardigers geplaas is, het hulle die klasaanwysing van die Klas GH behou, terwyl dié van die Klas GJ 2-6-2 + 2-6-2 "Double Prairie"-tipe verander is na Klas U Unie Garratt.


Die Klas GL Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is op 60-pond spoorlyne en 8 van die lokomotiewe is afgelewer van 1929-1930. Die lokomotief was toegerus met Walschaerts-klepratwerk en kon 31 800 liter water voor en agter dra. No. 2351 by Camfer op die Montagupas tydens 'n toeriste-uitstappie, ongeveer jaar 2001. SAR no. 2352 uitgestal by die "Manchester Museum of Science and Industry". Wikimedia Commons het meer media in die kategorie Klas GL Garratt-stoomlokomotief. Paxton, Leith; Bourne, David (1985). Locomotives of the South African Railways (1ste uitg.). Kaapstad: Struik. ISBN 0869772112. South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig


Die Palermosteen is een van sewe fragmente van ’n stele bekend as die Koninklike Annale van die Ou Ryk van Antieke Egipte. Die stele bevat ’n lys van die konings van Egipte vanaf die 1ste Dinastie tot die eerste deel van die 5de Dinastie en dui belangrike gebeure in elke jaar van hul bewind aan. Dit is waarskynlik tydens die 5de Dinastie gemaak (omstreeks 2392-2283 v.C.). Die steen word in die Antonio Salinas Argeologiese Streeksmuseum in die Italiaanse stad Palermo gehou, vandaar die naam. Die naam Palermosteen word soms gebruik vir al sewe fragmente van die Koninklike Annale, ook dié wat in Kaïro en Londen gehou word. Die fragmente is waarskynlik die oudste historiese teks wat uit Antieke Egipte behoue gebly het en is ’n baie belangrike bron vir die geskiedenis van die Ou Ryk. Die Koninklike Annale was vermoedelik oorspronklik sowat 60 cm hoog en 2,1 m breed. Dit bestaan uit ’n harde swart steen, moontlik ’n vorm van basalt. Die Palermosteen self is ’n oneweredige en skildvormige 43,5 cm hoog, 25 cm breed en 6,5 cm dik (maksimum afmetings).


Vla Custard Sambreelterm vir versoete mengsels van melk of room en eiergeel Oorsprong  Verenigde Koninkryk Variante Crème anglaise Crème pâtissière Vla (Nederlandse suiwelproduk) Die sambreelterm vla verwys na 'n verskeidenheid versoete mengsels van melk of room en eiergeel wat verhit word en waarvan die tekstuur – afhangende van hoeveel eiers of ander verdikkers gebruik word – van 'n dunnerige sous (crème anglaise) tot 'n dikkerige mengsel kan varieer. Die dikkerige variant of crème pâtissière is 'n gewilde vulsel vir terte en éclairs waarvoor soms ook ander verdikkers soos meel, stysel of gelatien gebruik word. In die Verenigde Koninkryk word dikwels 'n knippie neutmuskaat oor vlasous of -tertjies gestrooi (sien foto regs). Dikwels word vanielje-gegeurde vla as 'n nagereg of sous vir nageregte bedien. Onversoete vla dien ook as basis vir quiches en ander pikante geregte. Die vroegste resepte vir custard, die Engelse variant van vla, in Brittanje dateer uit die Romeinse tydperk. In die Romeinse kookkuns is souse gewoonlik met eiers verdik. Middeleeuse Engelse kokke het 'n verskeidenheid versoete en pikante custards berei waarvan die laasgenoemdes, veral as Franse parfaits, ook as moderne variante van eiercustards bedien word.


Diane Awerbuck is 'n Suid-Afrikaanse skryfster. Haar eerste roman, getiteld Gardening at Night, het in 2004 'n paar toekennings ontvang – die 'Commonwealth Writers' Prize', Beste Eerste Boek (Afrika en die Karibiese Eilande), en was ook op 'n kortlys vir die Internasionale Dublin IMPAC Toekenning. In 2011 is haar versameling kortverhale getiteld Cabin Fever deur Random Struik gepubliseer. Haar boek Home Remedies is ook in Augustus 2012 gepubliseer. Diane was ook op 'n kortlys geplaas vir die Caine toekenning in 2014. Diane het skoolgehou by Hoër Meisieskool Rustenburg tot en met 2002. Voor dit was sy 'n onderwyseres by Cedar House en AFDA, albei in die Kaap. Van haar werke het in die in die Mail & Guardian verskyn en sy doen ook werk vir die Sunday Times. Haar opstelle en kortverhale word gereeld gepubliseer en van haar werke is reeds in Duits, Sweeds, Mandaryn en Russies vertaal. Haar tesis vir haar doktorsgraad met die titel The Spirit and the Letter: Trauma, Warblogs and the Public Sphere word tans verwerk in kreatiewe opstelle vir publikasie.


PVC is die afkorting vir polivinielchloried wat 'n tipe polimeer is. Dit is sag en buigsaam wanneer dit verhit word, en hard nadat dit afgekoel het. Die monomeer vir PVC is gewoonlik chloor eteen, en wanneer dit onder die regte omstandighede by mekaar gevoeg word, vorm dit die polimeer PVC, deur dat die dubbel bindings tussen die koolstof atome breek en enkel bindings vorm met die naburige eteen koolstof atome. Wikimedia Commons het meer media in die kategorie PVC. Hierdie artikel is ’n saadjie. Voel vry om Wikipedia te help deur dit uit te brei.


Kapernaüm (Hebreeus: כפר נחום - Kefar Nachum, "dorp van Nahum") was 'n vissersdorpie aan die noordelike oewer van die Meer van Tiberias (See van Galilea). Die nedersetting is tussen 150 v.C. en ongeveer 750 n.C. bewoon. Dit het 'n bevolking van ongeveer 1 500 mense gehad. Argeologiese opgrawings het getoon dat twee ou sinagoges hier gebou is, die een oor die ander. 'n Kerk naby Kapernaüm word as die huis van Petrus aangedui. Kapernaüm word in die Nuwe Testament vermeld as die woonplek van Jesus en verskeie van sy dissipels: die broers Simon Petrus en Andreas, die broers Jakobus en Johannes en verder Matteus die tollenaar van die gelyknamige evangelie. Freedman, DN 2000, Eerdmans Dictionary of the Bible, Amsterdam University Press Borgen, P, Aune, DE, Seland, T & Ulrichsen, JH 2003, Neotestamentica et Philonica, BRILL Publishing. Wikimedia Commons het meer media in die kategorie Kapernaüm. Koördinate: 32°52′52″N 35°34′30″O / 32.88111°N 35.57500°O / 32.88111; 35.57500 Hierdie artikel is ’n saadjie.


Rathenow [ˈʁaːtənoː] is 'n stad in die Duitse deelstaat Brandenburg en die administratiewe setel van die distrik Havelland met 'n bevolking van sowat 24 000. Dit is sowat 70 kilometer wes van Berlyn aan die Havelrivier geleë. Rathenow, wat reeds in 1295 stadstatus verwerf het, het in die DDR-tydperk tussen 1949 en 1990 met sy optiese bedryf 'n belangrike rol op Oosblok-markte gespeel. Die plaaslike staatsonderneming VEB Rathenower Optische Werke (ROW) was destyds die leidende verskaffer van brille en ander optiese produkte op Oos-Europese markte. Met die verval van die Sowjetunie en die ineenstorting van Oosblok-ekonomieë ná 1989 het die onderneming skielik die grootste deel van sy afsetgebiede verloor. Sedert 13 Mei 2013 dra Rathenow die amptelike bynaam Stadt der Optik. Koördinate: 52°36′N 12°20′O / 52.600°N 12.333°O / 52.600; 12.333


Die Klas 7 is 'n tipe stoomlokomotief wat deur die Kaapse Regeringspoorweë in die vorige eeu gebruik is. In 1892 het die Kaapse Regeringspoorweë ses Klas 7-stoomlokomotiewe met 'n 4-8-0 "Mastodon" tipe wieluitleg in diens geplaas, met 'n verdere 32 tussen 1892 en 1893. In 1912, toe hulle in die Suid-Afrikaanse Spoorweë opgeneem is, is hulle hernommer, maar het hul Klas 7-klassifikasie behou. Ou Kaapse Middelandstelsel 349, latere Oostelike Stelsel 714, SAR 984, te Walvisbaai, Suidwes-Afrika, ~ 1955 Ou Kaapse Middelandstelsel 315, SAR 950, staan by Upingtonstasie, Noord-Kaap, 14 Mei 2006 Ou Kaapse Middelandstelsel 325, latere Oostelike Stelsel 703, SAR 970, Riversdale, 20 Oktober 2009 Ou Kaapse Middelandstelsel 345, SAR 976, staan by die Klerksdorpstasie, Noordwes, 20 September 2009 Ou Kaapse Middelandstelsel 322, van die Zambesi-saagmeule (ZSM), te Livingstone, Zambië op 11 September 1997 Neilson, Reid werkslys South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig, p.


Tilana Hanekom (1921-2002) was 'n Suid-Afrikaanse aktrise. Sy is veral bekend vir haar rolle in Elsa se Geheim (1979), Lig van ’n Eeu (1942) en Eendag vir Altyd (1985). Sy is gereeld op TV gesien in onder meer die Prins van Pretoria, Hoekie vir eensames en Agter Elke Man. Haar laaste verskyning op die verhoog was in 1994 in Die drie susters van Tsjechof. Daarna het sy en haar man bekend geword as die ouma en oupa in Sasol se Ama-glug-glug-advertensie. Hester Mathilda Hanekom is op 24 Oktober 1921 gebore, as die dogter van Hendrik Andries Hanekom en Matilda Hanekom (de Beer). Haar ouers het die eerste Afrikaanse beroepstoneelgeselskap gestig, en sy het saam het hulle die land deur getoer. Wena Naudé het haar aanvanklik onderrig. Sy is op 9 vir die eerste keer skool toe, maar kon graad 1 en graad 2 oorslaan om direk in graad 3 te begin. Sy het aan die Hoër Meisieskool Oranje gematrikuleer. Sy raak verlief op die akteur Eghard van der Hoven wat by haar ouers se toneelgroep gewerk het.


Die Rhodesiese Spoorweë 20ste klas, later Zambiese Spoorweë en Nasionale Spoorweë van Zimbabwe 20ste klasse, was een van die grootste en kragtigste stoomlokomotiewe in die Suidelike halfrond. Met 61 lokomotiewe wat gebou is, is hulle die vierde grootste klas Garrattlokomotiewe ooit gebou - ná die Suid-Afrikaanse Spoorweë klas GMA, (120), die Rhodesiese Spoorweë 15de klas, (74) en die Suid-Afrikaanse Spoorweë klas GF (65). Die 20ste Klas Garratt-stoomlokomotiewe is afgelewer van 1954 tot 1958. Slegs een maatskappy het die lokomotiewe gebou naamlik Beyer, Peacock and Company. Die lokomotief was toegerus met Walschaerts-klepratwerk.


Die 16de eeu v.C. het geduur van 1600 tot 1501 v.C. 1700-1500 v.C.: Horitiese verowerings. 1595 v.C.: Die verwoesting van Babilon deur die Hetiete-koning Mursilis I. Vanaf 1567 v.C.: Die einde van die 15de, 16de en 17de Dinastie van Antieke Egipte. Die begin van die 18de Dinastie. 1556 v.C.: Die legendariese koning Kekrops I bou of herbou Athene ná die groot vloed van Deucalion en die einde van die Goue Era. 1530 v.C.: Einde van die 1ste Dinastie van Babilonië. 1506 v.C.: Kekrops I van Athene sterf ná ’n bewind van 50 jaar. 1504 v.C.: Egipte begin om Nubië en die Levant te verower. Omstreeks 1500 v.C.: Koningin Hatsjepoet in Egipte (18de Dinastie). Omstreeks 1500 v.C.: Die element kwik uit dié dekade word in Egiptiese grafkelders ontdek. Omstreeks 1500 v.C.: Setlaars van Kreta, Griekeland, trek na Miletus, Turkye.


Die 27ste eeu v.C. het geduur van 2700 tot 2601 v.C. 2700-2660 v.C.: Die Vroegdinastiese tydperk eindig in Antieke Egipte. Dit sluit die 1ste en die 2de Dinastie in. Omstreeks 2700 v.C.: Die begin van die Ou Ryk in Antieke Egipte (die 3de tot die 6de Dinastie). 2686 v.C.: Die einde van die 2de Dinastie en die begin van die 3de Dinastie. Farao Chasechemwy sterf. Sanachte begin regeer. Omstreeks 2681–2662 v.C.: Die bewind van Djoser van die 3de Dinastie. 2668 v.C.: Farao Sanachte sterf. Omstreeks 2667 v.C.: Djoser begin regeer (’n ander datum is 2681 v.C.). Omstreeks 2648 v.C.: Djoser sterf (’n ander datum is 2662 v.C.). 2630–2611 v.C.: Imhotep, hofmeester van Egipte, bou die Piramide van Djoser. 2613 v.C.: Einde van die 3de Dinastie en die begin van die 4de Dinastie. Farao Hoeni sterf en Snofroe begin regeer.


Sibusiso Duma (geb. 6 Mei 1984) is ’n Suid-Afrikaanse reeksmoordenaar wat in 2007 en 2009 aan onderskeidelik twee en vyf moorde skuldig bevind en tot agt keer lewenslange tronkstraf gevonnis is. Hy was veral bedrywing om die stad Pietermaritzburg in KwaZulu-Natal. Duma is ’n gewelddadige psigopaat wat sy slagoffers beroof, ontvoer, gemartel, verkrag en vermoor het. Hy was ’n minibustaxidrywer en het sy voertuig gebruik om slagoffers te kry en soms as ’n moordtuig. Sy metode het van slagoffer tot slagoffer verskil; hy was dus ’n ongeorganiseerde moordenaar. Duma het op 9 September 2007 die eerste keer gemoor toe hy sy minibustaxi gebruik het om die veiligheidswag Mqeku Zondi om te stamp en twee keer oor hom te ry. Hy het toe sy slagoffer beroof van geld en ’n pistool. Op die aand van 14 Oktober 2007 het Duma en ’n medepligtige, Simphiwe Khesi, by ’n plaaslike sjebeen gedrink. Toe hulle die sjebeen net ná seweuur verlaat, het hulle besef daar is nie meer minibustaxi's beskikbaar nie. Hulle het besluit om ’n motor te kaap om mee huis toe te gaan.


John William Polidori Engelse skrywer Gebore 7 September 1795 in Londen, Engeland, Groot-Brittanje Oorlede 24 Augustus 1821 in Londen, Engeland, Groot-Brittanje Literêre genres Vampier- en gruverhale Bekende werke The Vampyre (1819) John William Polidori (* 7 September 1795, † 24 Augustus 1821) was 'n Engelse skrywer en geneeskundige en die lyfarts van Lord Byron. Polidori staan veral bekend vir sy betrokkenheid by die literêre romantiese beweging, terwyl sommige aan hom die skepping van die vampiergenre binne die fantastiese literatuur toeskryf. Sy suksesvolste werk was die kortverhaal The Vampyre (1819) - die eerste moderne vampierverhaal. Alhoewel die werk aanvanklik valslik aan Lord Byron toegeskryf is ('n feit wat positiewe invloed op verkoopsyfers gehad het), het Byron hom van die verhaal gedistansieer en Polidori se outeurskap bevestig. Die verhaal het ontstaan tydens die legendariese ontmoeting van Lord Byron, Mary en Percy Bysshe Shelley in die Villa Diodati in Switserland in die somer van 1816. DL Macdonald: Poor Polidori. Toronto: Toronto University Press 1991


Die 13de Dinastie van Antieke Egipte (ook Dinastie XIII geskryf) het 154 jaar geduur, van omstreeks 1803 tot 1649 v.C.. Dit word meestal saam met die 11de, 12de en 14de Dinastie beskou as die tyd van die Middelryk. Soms word van die 13de tot die 17de Dinastie beskou as die Tweede Oorgangstydperk. Die 13de Dinastie word beskou as ’n direkte voortsetting van die 12de Dinastie; sy eerste farao was vermoedelik die seun van Amenemhat IV. Kim Ryholt stel voor die oorgang tussen die twee dinastieë weerspieël die opkoms van die onafhanklike 14de Dinastie in die Oos-Delta, en dit het moontlik gedurende Sobekneferoe se bewind gebeur. As direkte erfgename van die konings van die 12de Dinastie het die farao's van die 13de Dinastie van Memphis af oor Middel- en Bo-Egipte regeer. Die mag van die dinastie het progressief afgeneem gedurende die een en ’n half eeu van sy bestaan, en dit is eindelik beëindig net die verowering van Memphis deur die Hyksos-heersers van die 15de Dinastie, omstreeks 1650 v.C. In latere dokumente word die era gewoonlik beskryf as ’n tydperk van wanorde.


Maät of Ma'at was in die Egiptiese mitologie die beginsel van waarheid, balans, orde, wet, moraliteit en geregtigheid. Sy is ook voorgestel as ’n godin wat die sterre, seisoene en die dade van beide gode en sterflikes reël en die kosmiese orde handhaaf wat daargestel is met die skepping van die heelal uit chaos. Die vroegste rekords wat behoue gebly het en wat aandui dat Maät die norm van die natuur en die samelewing is, in dié wêreld en die hiernamaals, kom uit die Ou Ryk. Die oudste bekende voorbeelde is ontdek in die piramidetekste van Oenas (omstreeks 2375 en 2345 v.C.). Later was haar manlike metgesel Thoth, wat dieselfde eienskappe as sy gehad het. Ná die onttrekking van Ra na die lug, word hulle saam uitgebeeld in sy sonboot. Naas haar rol as die bewaker van die orde was haar belangrikste rol die weeg van siele in die onderwêreld, die Doeat. Haar veer was die maatstaf wat aangedui het of ’n siel die paradys van die hiernamaals suksesvol sou bereik.


Die .30-06 Springfieldpatroon (uitgespreek "dertig-nul-ses"), metries 7,62 × 63mm en die sogenaamde "30 gov't 06" deur Winchester, is in 1906 in gebruik geneem in die Verenigde State deur die Amerikaanse Weermag, en is later gestandaardiseer. Dit het wêreldwyd in gebruik gebly tot in die vroeë 1970's. Die ".30" verwys na die kaliber van die koeël, en die "06" verwys na die jaar wat die patroon in gebruik geneem is, 1906. Die 30-06 was vir byna 50 jaar die Amerikaanse Leër se primêre geweer- en masjiengeweerpatroon totdat dit vervang is deur die 7,62 × 51mm NAVO (kommersiële .308 Winchester) en 5,56 × 45mm NAVO, wat albei in die huidige VSA en NAVO diens bly. Dit is steeds 'n baie gewilde sportskietpatroon, met ammunisie wat deur al die groot vervaardigers gemaak word. M1 Garand-geweer R1-geweer .308 Winchester


Reduplikasie is die verdubbeling van letters of woorde om nuwe woorde te vorm. Voorbeelde sluit in die herhaling van twee woorde na mekaar, soos nou-nou en gou-gou. Van Huyssteen (2014:197) definieer reduplikasie as die proses waar twee identiese komponentstrukture aan mekaar verbind om ’n nuwe woord met ’n nuwe betekenis te vorm. So byvoorbeeld beteken lag 'geluide met jou stem maak as iets snaaks is', terwyl lag-lag 'maklik' beteken. Vier soorte reduplikasies kan onderskei word: Egte reduplikasie, byvoorbeeld gou-gou, plek-plek, sing-sing. Eggowoordreduplikasies, byvoorbeeld woer-war, wielie-walie, tjoef-tjaf. Onomatopeïese reduplikasie, byvoorbeeld hoep-hoep, hoe-hoe, tok-tok. Gedeeltelike reduplikasie, byvoorbeeld glim-glimlag. Reduplikasie kom in feitelik alle tale van die wêreld voor, maar is slegs in 'n beperkte aantal tale 'n produktiewe woordvormingsproses. Ponelis (2001) toon byvoorbeeld aan dat reduplikasie wel in Nederlands voorkom, maar dat dit uiters beperk is. Combrink, J. 1996. `Nou-nou' maar net-net Europees http://152.111.1.87/argief/berigte/dieburger/1996/08/26/9/14.html datum van gebruik: 8 Augustus 2014.


Bunhill Fields Ligging Borough of Islington Londen, Verenigde Koninkryk Gevestig in 1665 Laaste teraardebestelling in Februarie 1860 Oppervlakte 4 hektaar Getal bewaarde grafstene en monumente 2 000 Bunhill Fields is 'n vroeëre begraafplaas in die Londense stadsdeel Borough of Islington, noord van die City of London, wat tans deur die Londense stadsregering (City of London Corporation) as 'n openbare groen ruimte en tuin bestuur word. Dit beslaan tans nog 'n oppervlakte van sowat vier hektaar (9,9 akkers), maar was oorspronklik aansienlik groter. In die periode tussen 1665 en 1854 is sowat 123 000 oorledenes hier ter ruste gelê. Meer as 2 000 grafstene en monumente het tot vandag toe bewaar gebly. Bunhill Fields was veral onder nie-konformiste 'n gewilde begraafplaas en is die laaste rusplek van bekende persoonlikhede soos John Bunyan († 1688), die skrywer van The Pilgrim's Progress; Daniel Defoe († 1731), die skrywer van Robinson Crusoe; die digter, kunstenaar en mistikus William Blake († 1827); Susanna Wesley († 1742), die moeder van John Wesley; die statistikus en filosoof Thomas Bayes († 1761); en die komponis Isaac Watts († 1748), die "Vader van Himnologie".


Asaph Hall (1829-1907) was 'n Amerikaanse sterrekundige. Hy is bekend vir die ontdekking van Mars se mane in 1877, Fobos en Deimos. Hy het ook die bane van ander planete en dubbele sterre se satelliete bepaal en die rotasie van Saturnus en die massa van Mars bereken. Hall is op 15 Oktober 1829 in Goshen, Connecticut in die Verenigde State van Amerika gebore. Op 13-jarige ouderdom begin hy, na die dood van sy ouers, as 'n vakleerling by 'n timmerman te werk. Hy het 'n groot passie vir wiskunde gehad. In 1856 kry hy 'n werk by die sterrewag van die Harvard-universiteit in Cambridge, Massachusetts, waar hy vinnig as 'n kenner in die berekening van die wentelbane van hemelliggame bekend raak. In 1862 word Hall 'n assistent-sterrekundige aan die U.S. Naval Observatory in Washington DC, waar hy binne 'n jaar na sy aankoms as professor aangestel is. In 1875 word die 66-cm Great Equatorial Refracting Telescope onder sy verantwoordelikheid geplaas. Dit was die grootste teleskoop van sy soort in daai tyd gewees.


Set of Seth (ook Setesj of Soetech) was in die Egiptiese mitologie ’n god van storms, die woestyn en chaos. Hy is die troonrower wat sy broer, Osiris, vermoor, die stukke van sy liggaam oor die aarde uitstrooi en sy bewind oorneem. Daarna maak Osiris se vrou en suster, Isis, sy liggaam bymekaar en maak dit weer heel. Sy wek hom vir lank genoeg op om vir haar ’n seun, Horus, te gee. Horus veg daarna teen Set; in die Osiris-mite word hul konflik weergegee. Set se sibbes was Osiris, Isis en Nephthys. Set en Nephthys se seun was Anoebis. In sommige mites het hy verhoudings met ander godinne ook gehad: Hathor, Neith en die buitelandse godinne Anat en Astarte. Set is meestal uitgebeeld as ’n eksotiese wese met ’n geboë snoet, lang en driehoekige ore, ’n gevurkte stert en hondagtige liggaam. Dit lyk soos geen bekende dier nie, hoewel dit beskou kan word as ’n mengsel tussen ’n aardvark, donkie en jakkals. Daar is ook trekke van ’n kameelperd.


Hier volg 'n lys van hospitale in Suid-Afrika.